
KNJIŽEVNOST. ae io 

B. Lavaud, “0. P. Ividće de as vie relflevko; Paris, Desciće 

De Brouwer. —— Kršćansko se savršenstvo postizava u ljubavi 
“Koja nas ujedinjuje s Bogom i dovodi u tijesan odnos; s' “Njime, 
Na to savršenstvo šu pozvani svi kršćani, jer šu svi sinovi Božji. 
i jer je Svima dano da :sudjeluju u tijesnom. prijateljskom od- 
nosu s Bogom. U tom pogledu nema razlike između redovnika 
zi svjetovnjaka. Ali se redovnički stalež izdiže nad običnim ži 
votom svjetovnjaka u tome što je redovnik, radi svojih zavjeta 
(“i svojih pravila, u većoj, mogućnosti da lakše dođe do svoga cilja 
di sigurnije “putuje konačnoj domovini. Sveti zavjeti su kao po- 
. letna krila pomoću kojih duša može lakše da jeti Gospodinu. 


A redovnička opsluživanja su ona pomoćna: sredstva koja omo- <“ 


gućuju postojano i donekle trajno jedinstvo | S Bogom. Ove istine 
naglasuje: auktor u ovoj maloj knjižici i nastoji da toliko: kod 


redovnika koliko kod svjetovnjaka oživi uzvišeni. ideal žedov- / 


ničkog života. . 2 A ; 


“A. David et un- Donijafesin: Mon pčre; ; r6pondez-moi, Galli- 
mard, Paris, * «Fres 22. — Susret čovjeka iz svijeta i redovnika, 
koji .se očituje tu: ovim pismima između nekog dominikanca i 
književnika obraćenika A. Davida, nadasve je poučan i zanimiv. 
Zapravo ova knjižica sadrži izmjenični pogled teologa i čovjeka 

što živi u svjetskoj. buci. na najaktuelnije probleme sađašnjice. 


"Tu: je govor o civilizaciji, politici, religioznom životu, problemu. ž 


židovstva, liturgiji, uopće 'o -svemu onako što. suvremenog čo- 
vjeka može šoteresinati, ši a 1 


M. Braun, Tisvassjle devant: les temps prćsenits, Desciće' de: 


Brouwer, Prouges. — Baš ovo gledanje na savremeni svijet, ovo 
ć prosuđivanje | savremenih: gorućih pitanja u svijetlu vječnih 


evanđeoskih principa jest jedna: od najtežih i najpogibeljnijih mi- s 


sija katoličkog- intelektualca. Dvije su nam stvari u točne poslu 


“potrebne: nikada se ne smijemo. iznevjeriti vječnim. principima 


evanđelja, a niti ikada zaboraviti na vječnu vitalnost i suvreme- 
nost principa. Svijestan ove poteškoće: vič.. O. Braun, profesor 
universe u Fribouršu, je zahvatio problem u njegovoj najakutni- 
joj formi: Evanđelje pred današnjim švijetom,. đa; pokaže: ono "što 


može »vesela vijest« donijeti čovječanstvu i danas. i kako ga: može Ve 


izliječiti iz njegove bolesti, Djelo je nadasve aktuelno i zanimivo. 


DUHOVNI ŽIVOT 


ASKETSKO-MISTIČKA REVIJA 


GOD. XL ZAGREB 1939. BR. 5. 


Misterij duha 


»Boga niko nikad ne vidje; jedinorođeni 
Sin, koji je u Očevu krilu, on ga je 
objasnio«. Iv. 1, 18. 


1. Ateizam poriče objavu. A poriče ju zato, što 
ne priznaje, da ima Boga. Shvatljivo je, da je atei- 
zmu nesmisao svaka riječ o unutrašnjem životu u 
Bogu, pa po tome i odlučno odbija svu katoličku 
nauku o odnosima triju božanskih osoba, Iz toga do- 
sljedno povlači zaključak, da Sin Božji nije mogao 
objaviti svijetu tajne života u Bogu ni savršenstva 
Božje biti. 

Sveto Pismo nasuprot uči, da je Jedinorođeni Sin 
Božji, Riječ Očeva, odraz i odsjev njegove biti i nje« 
gova savršenstva, ne samo ljudima otkrio Boga, nego 
ga i objavio i protumačio, iznoseći intimne vječne 
relacije između božanskih osoba i savršenstva Božje 
naravi i upućujući svoje vjerne, da im je Bog pravilo 
života, počelo i svrha. 

Očeva Riječ otkriva Boga u prvom redu onim 
dušama, koje su upregle da u životu milosti nađu 
konačno riješenje svih pitanja, o kojima ovisi čovje« 
kova vječna sreća, da u obnovi đuha i u pobjedi duha 
nad materijom i njezinim ekscesima potraže .nepo« 
grešivu metodu za dostignuće mira, za kojim ide na 
svoj način sva stvorena narav. Jer kraljevstva Bo- 
žjega ne može da vidi, ko se opet ne rodi vodom i 


Duhom Svetim (Iv. 3, 3 i 5), i ako se tim ponovnim 
rođenjem ne riješi prevlasti materije, A treba se rije« 
šiti njezine predominacije, jer su njezini zakoni druk- 
čiji od zakona duha, pače su im vrlo često i oprečni, 
jer »što je rođeno od tijela, tijelo je, a što je rođeno 
od duha, duh je« (Iv. 3, 6). Zato su sinovi svijetla 
vođeni od duha, a da ni sami često ne znadu, odakle 
duh dolazi ili kuda ih vodi (Iv. 3, 8), 

2, Misterij duha misterij je Križa. Bez Križa nema 
pobjede duha. Zato je i božanski restaurator duhov- 
nih prerogativa prigrlio tajnu Križa, otkrio je svijetu 
i utisnuo joj božanski pečat istine i spasa, »Niko nije 
uzašao na nebo nego ko je sišao s neba, Sin čovječji, 
koji je na nebu, Pa kako je Mojsije podigao zmiju u 
pustinji, tako treba da se izdigne Sin čovječji, da 
niko, ko vjeruje u njega, ne pogine, nego da ima život 
vječni, Jer je Bog tako ljubio svijet, da je Sina svoga 
jedinorođenoga dao, da niko, ko vjeruje u njega, ne 
pogine, nego da ima život vječni« (Iv. 3, 13—16), 

Bez duha nema života, a bez križa nema duha. 
Zato nad materijalizovanim svijetom lebdi teška kob, 
da voli tamu nego svijetlo, jer odbija misao križa kao 
oprečnu svojim tendencijama, »A to je sud (u origi- 
nalu se veli kriza), što je svijetlo došlo na svijet, a 
ljudi volješe tamu nego svijetlo« (Iv. 3, 19). To je 
uistinu kriza, vječna kriza, koju ne mogu da uklone 
nikakvi politički pokreti i nikakve socijalne refor- 
me, što čovjek voli da tapka po tmini, mjesto da 
hitno korakne za sjajem zvijezde, koju mu ukazuje 
istina, otkrivena po Božjemu Sinu. To je uistinu 
kriza, koja bije čovjeka i svijet, u kome se on kreće, 
da moralno zlo, a to je tama, sistematski potiskiva 
svaki napor duha, da se otkrije istina u svojoj punoj 
ljepoti i da se saopći dobro u svojoj privlačivoj snazi: 
»Jer svak, ko radi zlo, mrzi svijetlo i ne dolazi na 
svijetlo, da mu se ne pokaraju djela; a ko čini istinu, 

dolazi na svijetlo, da mu se očituju djela, jer su u 
Bogu učinjena« (Iv. 3, 20—21). ' 


3. Ali, svijet ne će da prima svjedočanstvo duha, 
jer je u sukobu s njegovim sitničavim gledanjem na 
Život, »Ko je sa zemlje, sa zemlje i zemaljski govori; 
ko dolazi s neba, nad svima je, i što je vidio i čuo, 
to svjedoči, i njegovo svjedočanstvo niko ne prima« 
(Iv. 3, 31—32), Ogreznuo u materiju, svijet sa skep- 
tikom Pilatom odbija uvid u istinu, jer njezini vječni 
zakoni ne mogu da se prilagode promjenljivosti nje« 
govih hira. Kad bi vođe javnoga života rado i bez 
rezerve primali superiorno svjedočanstvo duha, isti- 
na bi ih oslobodila, Onda bi pravda i ljubav ovladale 
svijetom, A sad su potisnute u pozadinu, jer im na- 
strljivost materije ne da do riječi, pa je pravda tek 
povirila s neba (Ps. 84, 12). 


Uza sve to ideolozi modernog socijalnog i poli- 
tičkog razvoja u svijetu utvaraju se, da zastupaju 
zahtjeve istine i dobra stvarajući poseban iluzoran 
moral, koji je uprav negacija osnovnih zahtjeva isti. 
ne 1 dobra, a opravdanje laži i sile, A Bog traži, da 
mu se klanjamo u duhu i istini. »Jer i Otac takve 
traži, da mu se klanjaju. Bog je duh, i oni koji mu 


se klanjaju, u duhu i istini treba da mu se klanjaju« 


(Iv. 4, 23—24), Obnovitelj duha, Riječ Očeva, čini 
ovakvu bolnu i za normalan razvoj svijeta kobnu 
konstataciju; »I koji me je poslao Otac, on je po- 
svjedočio o meni, a ni glasa njegova ne čuste nikad 
niti mu lika vidjeste i njegovu riječ nemate da ostaje 
u vama, jer onomu, koga on posla, vi ne vjerujete« 
(Iv, 5, 37—38), Zato su u svako doba, kad je duh bio 
potiskivan, a njegova prava osporena, sljedbenici 
varke i nasilja pritisnuli crkvu, božanski svjetionik 
istine, koja jedina može da oslobodi čovjeka (Iv. 8, 
32), dok njezin božanski osnivač i provodič kori po- 

klonike materije »I ne ćete da dođete k meni, da 
imate život« (Iv. 5, 40). : 

4, Konačna je pobjeda na strani duha, Materija 
ne će prevladati, jer to ne odgovara redu božanske 
ekonomije spasa. Duh će triumfirati pogotovu kod 
onih, koje je Otac snagom svoje ljubavi privukao 
Sinu, da uskrsnu u posljednji dan. »Niko ne može 
doći k meni, ako ga Otac, koji me je poslao, ne po- 
vuče, i ja ću ga uskrisiti u posljednji dan« (Iv. 6, 44). 
Ni raspad tijela u zemlji ne će spriječiti uskrsnuće. 
Ni rasulo moralnoga reda u svijetu, što ga forsira 
materija, ne će onemogućiti mir u jedinstvu, kad se 
sinovi Božji nađu u Očevu krilu, i kad Božja pravda 
na grešnicima uskladi svoja vječna prava s njihovom 
sudbinom. Materija može bijesniti, ali »ko ne vjeruje 
Sinu, ne će vidjeti života, nego srdžba Božja ostaje 
na njemu« (Iv. 3, 36). 

Konačni triumf duha biće triumi istine i ljubavi. 
Carstvo se istine i ljubavi ne će ostvariti na zemlji. 
Njoj je, nakon istočnog pada, namijenjena uloga bor- 
be, koja se vodi nejednakim snagama. A čovjek u toj 
borbi prolazi kao kroz oganj, čisteći se na žarištu 
vječne istine Božje, tapkajući za svijetlom, koje će 
mu bljesnuti u punu sjaju tek u blaženoj vječnosti, 
Do nje će doći idući smjelo i požrtvovno za božan- 
skim stvoriteljem duha, počelom vječne istine. »Po- 
čelo, koji vam i govorim« (Iv. 8, 25). »Ja sam puti 
istina i život« (Iv, 14, 6). 

P. Butorac, biskup 

Potvrda sv. krštenja 


Ako se krštenjem preporađamo pa dobivamo novi 
život, onda smo u krštenju postali tek nejaka djeca 
koja trebaju okrepe. Ako krštenjem tek počinjemo 
Živjeti, onda se traži drugi sakramenat koji treba da 
nas dovede do muževne dobi. Kao što bi neprirodno 
bilo kad bi dijete ostalo zauvijek u svojoj djetinjoj 
dobi, a ne bi došlo do punine muževnosti, tako bi djelo 
posvećenja bilo nesavršeno kad ne bismo osim kršte- 
nja imali i drugi sakramenat koji potvrđuje i upot- 
punjuje ono što Krist čini u nama preko krštenja: 
Zato i kaže sv. Toma: »Očito se traži posebno svoj- 
stvo da čovjek dođe do savršene dobi i da uzmogne 
savršena djela čovjeka raditi. Zato i apostol kaže (I, 
Kor. 13, 11) kad sam postao muž, odbacio sam što je 
bilo djetinje. Zato osim rađanja kojim neko prima 
tjelesni život, potrebna je rast kojim neko dolazi do 
savršene dobi (III. P. q. 72, a. 1.). 

Potvrda upotpunjuje milost krštenja na taj način, 
što čovjeka ojačaidaje munekumuževnu 
duhovnu snagu. »Zato se i kaže već pokrštenim 
učenicima (Lk, 24, 49): Sjedite u gradu dok se odoz- 
£0 ne obučete jakošću« (Sv. Toma, III. P. q. 65, a. 1). 
Tu izvire također i potreba specijalnog potvrdbenog 
karaktera, različnog od onoga što ga primamo na kr- 
štenju, koju potrebu sv. Toma izrazuje ovako: »Oče- 
vidno je iz sličnosti tjelesnog života, da je drukčije 
djelovanje djeteta tek rođena, drukčije ono kad dođe 
do zrele dobi, Zato čovjek u potvrdi prima duhovnu 
vlast da može obavljati djela različna od one koju 
prima na krštenju, U krštenju prima vlast da može 
obavljati ono što se tiče njegova vlastitog spasenja, 
ukoliko sam za sebe živi;a u potvrdi prima 
vlast da može obavljati ono što se odnosi na du- 

hovnuborbuprotivneprijatelja vjere. 
To se vidi po apostolima koji su, prije nego su pri- 
mili Duha Svetoga ,bili u blagovalištu ustrajni u mo- 
litvi (Dj. Apost. 1, 13-14), a poslije, izašavši, nisu se 
bojali javno ispovijedati vjeru čak ni pred samim ne- 
prijateljima kršćanske vjere« (III. P. q. 72, a. 5). 

Zato isti sv, Toma uspoređuje krštenje s djetetom 
tek začetim u majčinoj utrobi, koji u potvrdi dolazi 
do razvijene ličnosti, a suvremeni teolog Laros gleda 
u potvrdi sakramenat potpune nadnaravne ličnosti s 
kojim vjernik može da samostalno djeluje i hrabro se 
bori, 

Ako kažemo po sv. Pavlu da po krštenju posta- 
jemo »pismo pisano Duhom Božjim« (IL Kor, 3, 3) 
ili zgrada Božja (I Kor. 3, 9), onda moramo zaključiti 
da ta zgrada u potvrdi postaje živi hram Duha 
Svetoga koji u svojoj punini dolazi k nama; kao 
također da to pismo Bogom napisano biva konačno 
potpisano znakom sv. Križa koje primamo 
od biskupa u sv. Potvrdi. U tome nalazimo i teološki 
razlog da potvrdu može dijeliti samo biskup u kojem 
je punina vlasti. 

U kolikoj mjeri Duh Svti potvrđuje  krštenika 
može se vidjeti po prvoj potvrdi izvršenoj na dan Du- 
hova, iako ova nije izvedena sakramentalnim načinom 
kako to sada biva. »I kad se navršilo pedeset dana 
bijahu svi zajedno na istom mjestu. I na jedanput po- 
stade šum s neba kao kad puše silan vjetar, i napuni 
svu kuću gdje su sjedili« (Dj. Ap. 2, 14), 

Teško je iskazati veličinu ove prve potvrde apo“ 
stola, ovoga zaista jedinstvenog događaja po kojem 
je Duh Sveti sišao na apostole i nastanio se u crkvi. 
Od toga časa Duh Sveti, treća božanska osoba stanuje 
u Crkvi na neki specijalan način kojega teolozi ne- 
znaju pravo rastumačiti, Oni nam govore da vjernik 

dolazi uspecijalannekiodnos sa trećom bo- 
žanskom osobom, koja naročitim darovima djeluje u 
njegovoj duši; govore također poslije sv. Pavla da 
nas Duh Sveti zapeča ćuje svojom ljubavi pa taka 
postaje zalog našeg spasenja; nastoje zatim doča- 
rati blizinu triju osoba u našim dušama dozivajući 
nam u pamet filozofijski princip da uzrok djelo- 
vanjamora biti prisutansvome učinku 
pa da je zato i Bog, koji djeluje u nama, također pri- 
sutan u nama; dočaravaju nam neizmjernu Božju 
posvemašnjost koja obuhvata sve, a na specijalan čin 
pravednike, pa je tako posvuda a posebno u vjerni- 
cima; nastoje dakle na različite načine da nam rastu- 
mače to čudo Božjeg prebivanja u našim dušama. Ali 
se mora kazati da sva ta tumačenja ni izdaleka ne 
izrazuju veličine ovog zaista izvanrednog dogođaja. 

U više navrata je božanski Spasitelj govorio o tom 
dogođaju uvjeravajući ih kako će im poslati Duha 
Svetoga. »I evo, ja ću poslati na vas onoga koga je 
Otac moj obećao, a vi sjedite u gradu, dok se ne obu- 
čete u silu s visine« (Lk. 24, 49). 

Apostoli su zaista shvatili Spasiteljeve riječi do- 
slovno te su čekali dolazak Utješitelja u kojega su se 
imali obući. I prije nego su dobili tu potvrdu odozgo 
nijesu se usudili da propovijedaju riječ Božju. Me- 
đutim, poslije tog dogođaja, poslije nego su primili 
Duha Svetoga, sve se najednom izmjenjuje, i oni po“ 
staju tako jaki da radosno, odvažno i javno ispovijeda- 
ju Kristovo ime na javnim trgovima, brane ga pred po- 
glavicama i neustrašivo navještaju pred progonitelji- 
ma, sretni da mogu nešto podnijeti za to slavno ime, 

Upravo život prvih kršćana na divan način poka- 
zuje realnost sv. potvrde i istinitost prisutnosti treće 
božanske osobe, Od onoga sretnog časa, deset dana 
poslije Uzašašča, one svete i blagoslovljene devete 

ure, učenici su upravo irapirani prisutnošću toga Duha 
koji prebiva među njima, Njegova je nazočnost tako 
očita da u običnom svom životu računaju na nju. Osje- 
ćaju da ne mogu ni jedno djelo poduzeti bez toga 
Duha; svijesni su da onaj koji vara Crkvu laže Duhu 
Svetome; jasno im je da nevjernost u vjeri razalošćuje 
toga Duha; poduzimlju različne misije, ali uvijek 
pod utjecajem toga Duha; osjećaju, da se nevjerom 
gasi u njima realnost toga Duha! ako imaju da biraju 
nekoga utječu se Duhu i čekaju da preko njih taj Duh 
progovori; rekao bi čovjek da se prstom pokazuje na 
one koji se odlikuju u primanju Duha Svetoga. Ta je 
prisutnost tako očita da Simon Magus, obrativši se, 
hoće da ga zlatom kupi. Crkva živo osjeća da je ona 
postala hram Duha Svetoga i da treća božanska Osoba 
prebiva u vjernicima. To je ona specijalna misija Duha 
Svetoga, koja imade da posveti i potvrdi vjernike 
Kristove. To je dogođaj od takve zamašitosti da ga 
možemo usporediti s dolaskom druge osobe na ovaj 
svijet. Pa kolikogod je zamašite važnosti bio prvi do- 
lazak toliko se čini da je i ovaj drugi. Istina, Sin je 
došao i utjelovio se u našoj naravi sjedinivši se s njom 
supstancijalno, što ne možemo kazati o trećoj 
osobi. Ali je sigurno da ona dolazi, da je na dan Du- 
hova na specijalan način, koji nije bio poznat starim 
prorocima i patrijarsima došao u Crkvu pa da od toga 
devetog časa pedesetog dana po Uskrsnuću prebiva 
na specijalan način u nama i potvrđuje naše duše. 

Istina je, taj Duh je i prije djelovao u dušama 
pravednika Staroga Zavjeta posvećujući ih svojom 
prisutnošću. To je konačno bio Duh koji je govorio 
preko proroka »qui locutus est per prophetas«, 

Ali na dan Duhova se ođigralo nešto što nije bilo 
poznato prijašnjim pokoljenjima, a što su oni tek s 
velikom čežnjom iščekivali čekajući puninu vremena. 

Pa ako hoćemo shvatiti zamašitost sv. Potvrde u 
kojoj se obistinjuje u našim dušama svetkovina Du- 
hova, treba se sjetiti da apostoli promatraju taj do- 
gođaj kao konačno ispunjenje mesijanskih obećanja. 
»Nisu ovi pijani, kako vi mislite«, kaže Petar, »jer je 
istom treća ura; nego je ovo što je kazao prorok: I 
bit će u posljednje dane, govori Gospod: Izlit ću Duha 
svoga na svako tijelo, i prorokovat će sinovi vaši i 
kćeri vaše, i mladići će vaši vidjeti viđenje i starci će 
vaši sanjati sne« (Dj. A. 2, 15-16). Dolazak Duha Sve- 
toga u očima apostola se pričinja kao konačno 
potvrđenje djela Spasitelja; kao zadnji pe- 
čat onogo što je Spasitelj počeo; kao konačna 
potvrda, svestrana dopuna onoga što je krštenjem 
započeto, i to prema riječima: Confirma hoc Deus quod 
operatus es in nobis. To je plod otkupiteljskog djela 
izvedena na drvu križa, 
= Sv. Toma Akvinski je toliko osvjedočen o posve- 
mašnjoj dopuni sv. potvrde te tvrdi da se u njoj prima 
punina Duha Svetoga, koji nije smjela biti 
podijeljena prije Uskrsnuća i Uzašašća prema onom: 
»Još nije bio dan Duh, jer Isus još nije bio uzvišen« 
(Iv, 7, 39). Zato nadodaje da je »potvrda sakramenat 
punine milosti«, te iz tog izvodi zaključak da ovaj sa- 
kramenat nije imao ništa u Starom Zavjetu što bi ga 
pretstavljalo, kako su imali neki drugi sakramenti, i 
to zato što Stari Zavjet nije doveo ništa do savršeno- 
sti prema riječima sv, Pavla (III, P. q. 72, a. 1, ad 1). 

Tolike je zamašitosti ta punina milosti kojom se apo“ 
stoli učvršćuju u vjeri, da je bilo potrebno da Spasi- 
telj sustegne svoju sjetilnu prisutnost, zato im i kaže: 
»Ali ja vam istinu kažem: dobrojezavas,daja 
otiđem; jer ako ne otidem, tješitelj neće doći k vama, 
ako li otidem, poslat ću ga k vama« (Iv. 16, 7). Spa- 
sitelj također moli za to učvršćenje te veli: »I ja ću 

moliti Oca, da vam dade drugogtješitelja da 
ostane s vama uvijek.« (Isto, 14, 16). 


Radi se dakle o različnoj osobi, Teško nam je na 
prvi mah shvatiti riječi Spasiteljeve. Kako možemo 
razumjeti da je dobro za učenike što ih ostavlja nji- 
hov dragi meštar ?Čovjek dobiva dojam kao da Spa- 
sitelj ostavlja Crkvu i da im zatošalje drugo- 
ća odnosno drugu božansku osobu 
koja bi imala da nadomjesti njegovu 
prisutnost. 


Sasma krivo bi bilo to shvatanje. Da bi krivo bilo 
to mišljenje možemo ponajprije vidjeti iz toga što je 
nemoguće više zamisliti da Krist ostavi svoje učenike, 
s kojima se preko krštenja sjedinio u jedno mistično 
tijelo. Pa kao što se glava ne može ocijepiti od udova, 
tako se ne može zamisliti da bi se Krist odijelio od 
svojih vjernika. To više što sav božanski život kojim 
nadnaravno živimo, dobivamo od naše glave, od koje 
se neprestano prelijeva sok Božje milosti u naše duše, 
pa je neophodno potrebno da budemo s Kristom uvijek 
sjedinjeni kao loza s čokotom. Pa i sam Spasitelj 
kaže: ostanite u meni, Konačno taj duh kojega Krist 
imade poslati ,nije drugi nego duh Kristov, pot- 
puno istovjetan s njime u jednoj jedinstvenoj božan= 
skoj naravi. Duh tješitelj, o kome govori Spasitelj, 
jest dakle isti duh kojim i Krist živi, a koji ga spaja 
s Ocem te s njime zajedno i nama podjeljuje život. 
Zato se samo _ sjetilnost Krista oduzima našim 
očima, da bi nas njegov duh jače mogao obuzeti. 


Zato je misija Duha Svetoga da u vjernicima obli- 
kuje lik Kristov, da više ne žive sebi nego Kristu. 
Upravo taj duh potvrđuje ono što je Krist počeo te 
daje, da se vjernici obuku potpuno u Krista, slijedeći 
njegove kreposti i njegova čuvstva, 

To se naročito vidi po djelovanju sv. Potvrde u 
prvim učenicima. Upadna je činjenica da Krist nije bio 
proslavljen sve do časa dolaska Duha Svetoga. Ne- 
samo za svoga života, nego čak i poslije Uskrsnuća, 
pa i poslije Uzašašća, njegovo ime nije tako javno 
naviještavano. Uskrsnućem i Uzašašćem Krist je do- 
duše dostojno proslavljen, ali je ta slava još sakrivena. 


Duhu Svetom je dana misija da proslavi to 
ime među ljudima i da se ono naviješta neustrašivo 
svim narodima, davši učenicima Kristovim snage i ja- 
kosti da ga mogu ispovijedati. Tako se ispunjuju ri- 
ječi Spsiteljeve: »On (to jest Duh Sveti )će me pro- 
slaviti, jer će od mojega uzeti i javit će vama«, (Iv. 
16, 14). Tako vidimo, da je svečana proklamacija ime- 
na Isusova i njegove pobjede, koju je izvojštio nad 
svojim neprijateljima, neuporedivom pobjedom svog 
Uskrsnuća, bila objavljena baš dolaskom Duha 
S vetoga nadapostole. 


Neobično je važna činjenica da se slava Kristova 
širi i navješta preko razdavanja Duha Svetoga. Kad 
se sjetimo da je u toj slavi bit litur- 
šije, onda ćemo shvatiti ulogu Duha 
Svetoga u službenom davanju časti 
presvetom Trojstvu, Taj naime Duh koji po- 
maže našoj slabosti i koji se moli za nas neiskazanim 
uzdasima (Rim. 8, 26), jest onaj isti duh, koji pokreće 
i razvija liturgiju u dušama vjernika. Taj Duh, koji je 
ujedno i Duh Kristov, a koji prebiva u našim dušama 
i daje nam jakosti, da se možemo moliti Bogu i da mu 
možemo dati hvalu dostojnu njegove veličine, jest onaj 
Duh kojim slavimo Kristovo ime. To nas dovodi do za- 
ključka, da liturgijumožemo shvatitikao 
odjek Kristova Duha koji smo primili 
u sv. potvrdi a koji nas potiče, da isto 

osjećamo štoi Krist. te mu se tako kla- 
njamo. I to ću ukratko objasniti, 

Sakramenat sv, potvrde daje nam specijalnu mi- 
lost, kojom se jačamo uobraniKristova 
imena. Ali ta milost nije ništa drugo nego »dioni- 
štvo Božje naravi«, kojim sudjelujemo s Bo- 
gom u istom njegovom duhu, napajajući se na 
njegovim mislima i njegovim osjećajima, s kojim ga 
onda proslavljujemo i častimo. Zato nas baš sv. po- 
tvrda učvršćuje u liturgijskom čašćenju i daje nam 
mogućnosti da Boga možemo proslaviti, 

Kad je Bog odlučio da nas posveti, pa nas tako na- 
gradi svojim darovima, jer nas je do kraja ljubio, nije 
nam mogao drugo dati nego svoj Duh. Rekao bi čo- 
vjek, da Bog i nije imao drugo nego samoga sebe, pa 
nam je dao samoga sebe. Primivši tako njegov Duh, 
mi smo postali njemu slični; u nama se odigrava pro- 
porcionalno ista djelatnost kao u njemu, zbiva se 
čudo prisutnosti presvetog Trojstva u našim dušama, 
koje realno prebiva u nama i čini da Božji osjećaji 
budu naši. U duhu tih osjećaja mi dajemo Bogu hvalu: 
razvijamo liturgiju. 

Često vjernici zamišljaju onoga, koji moli, kao čo- 
vjeka koji traži i čeka nešto od Gospodina. To je 
shvaćanje molitve i liturgije sasma ispravno, Ali bi 
trebali kazati i to, da u liturgijskoj molitvi prije nego 
što tražimo od Boga, mi mu dajemo: dajemo mu 
ona čuvstva, kojim nas je obogatio, I kad ne bismo 
primili od njega, ne bismo mu mogli ni dati, a naša 
molitva ne bi vrijedila pred njim, kad ne bi prije pri- 
mila od njega darove koje mu poklanjamo. 

Bog nas je prije ljubio, a jer je ta ljubav bila stva- 
ralačka, proizvela je u nama velike i dragocjene da- 
rove koje sv. Petar zove dioništvom Božje naravi. E t o, 
tojeliturgija, da razvijemo te darove, odnosno 

da dozvolimo neka se oni sami razviju, da procvjetaju 
u nama i da se vrate ponovno izvoru od koga su pro- 
istekli, Liturgija je stoga uzdizanje duha Bogu, ili re- 
cimo prema tradiciji: uzdignuće pameti i srca k Bogu. 
Pa ako se divimo liturgiji, ako zaista smatramo da se 
u njoj krije nešto veliko, to je zato što se u liturgiji 
krije Duh Božji, što molimo u snazi toga Duha, što 
taj Duh nije zaspao u nama, što je našao plodno tlo, - 
pa se može razviti i povratiti svojem izvoru od kojeg 
dolazi. 

Često se raspravlja o velikoj umjetničkoj vrijedno- 
sti i ljepoti liturgije koja se raskošno obavlja u našim 
crkvama. To je umjetnost tako uzvišena, da je bila 
povod velikih obraćenja nekih intelektualaca koji su 
preko toga došli do duha Božjega. 

Sjetilan čovjek vidi u tome samo nešto što je po- 
vršno. Čovjek na različne načine položi svoje usne, 
napne se kad više kad manje, dahne sad jače sad sla- 
bije te iz svoje nutrinje ispusti sad više sad manje 
zraka, koji titra o njegovim glasiljkama i tako nastaju 
te rajske melodije koje obraćaju grešnike, a naše srce 
raznježuju, U stvari ništa drugo nego vjetar što do- 
lazi iz dubina, 

Vjetar iz dubina? — Ali to je vjetar o kojem je 
kazano da ga čuješ, ali ne znaš od kuda dolazi, a koji 
stvarno kreće ne samo atomima zraka, nego bezdanima 
neba. To je stvarno onaj Duh koji je u početku lebdio 
nad ponorima i proizvodio svojom stvaralačkom sna- 
$om ponore svemira, i titrajući česticama kozmosa, 
inaugurirao prvu veličanstvenu sinfoniju, koja se odi- 
$rava još i danas pred licem Božjim; onaj isti duh 
koji je govorio preko proroka i otkrivao im tajne Bo- 
žje; duh koji je drmao srcima pravednika i patrijarha 
i njihova srca upravljao prema visinama; isti duh ta- 
kođer po kojem je začela bl. Djevica Marija svoga 

sina, a kojim je taj sin proizvodio otkupiteljsko djelo 
i koji ga je vodio u njegovu apostolatu. Tim duhom su 
apostoli i ostali vjernici potvrđeni da su neustrašivo 


navještali slavno ime Isusovo, razvijajući veliko Božje. 


djelo, »Opus Dei«, kako se ono očituje u našoj litur- 
giji. 

Ako se sjetimo da potvrđenik prima upravo taj 
Duh, prema riječima formule: primi Duha Svetoga za 
jakost, onda nam se otkriva sva uzvišenost ovoga div- 
nog sakramenta. Po njemu se vjernik ubraja u onu ne- 
doglednu vojsku koja se bori za prava Kristova, pro- 
slavljujući njegovo ime ovdje na zemlji. Napajajući 
se preko tog sakramenta na tom istom Duhu Božjem 
potvrđenik se ubraja u onu nedoglednu četu Kristo- 
vih boraca na nebu, koji kroz vjekove odvijaju rasko- 
šnu liturgiju pred prijestoljem Božjim. Taj silni Božji 
Duh, koji sve oživljuje i sve prožima, koji svakome 
daje snagu i jakost, koji sve posvećuje i potvrđuje, 
koji drma srcima vjernika i mislima anđela, da od ci- 
loga toga broja izvede divnu, Boga dostojnu sinfoniju, 
taj isti Duh prelijeva se također preko potvrde i u 
dušu vjernika, da ga potakne, ojača, upravo da ga po- 
trese i izvabi iz njegove duše uzdah koji će se sjedi- 
niti s tom nebeskom pjesmom pod titrajima vjetra. ,. 

Ako se sjetimo da izvedba liturgije nije bez svla- 
davanja zapreka, niti bez suzbijanja neprijatelja, onda 
će nam milost potvrde otskočiti u potpunom svijetlu. 
Na taj način možemo, kao u nekoj viziji, promatrati 
djelovanje Duha kao djelovanje nekog velikog vojsko- 
vođe. Na čelu te vojske stoji sama glava, Krist Go- 
spodin, koji se kao neustrašivi gigant, baca u borbu, 
da skrši svog neprijatelja, personificirana u svijetu, 
đavlu i grijehu. Potvrdjujuči svoje vjernike on ih za- 
pečaćuje karakterom svoga svećeništva, pa kao vjer- 
nog vojnika obilježuje ga znamenom svetog križa i 

svoje pobjede, ulijevajući mu ujedno svoj duh i ubra- 
ja ga među svoje vitezove. A potvrđenici s palmama 
u rukama, pjevajući vječni Aleluja, idu u susret svome 
vojskovođi, koji se kao pobjedonosni Triumfator, vra 
ća svojoj domovini, da razdijeli plijen, što ga je 
stekao. 


Tu, u dijeljenju toga plijena, u razdavanju tih da- 
rova, u razlijevanju Duha Svetoga — tu je nastala 
najsavršenija liturgija, koja je u prvom redu radosna 
pjesma pobjede onih koji su potvrđeni od Boga. 


Kad znamo da liturgijom dajemo Bogu najveću 
hvalu, onda opet moramo zaključiti da u liturgiji po- 
sjedujemo najveće njegove darove, 


Jer kao što ova nijema priroda svojom lijepotom i 
uopće svojim cijelim bićem naviješta ime Božje, pje- 
vajući njegovu slavu kao svom uzroku i principu, tako 
i čovjek glasom svog srca, upravo svojim životom po- 
svedočuje da ije Bog izvor njegove lijepote i njegove 
veličine, i tako ga slavi. Ali bi slava predana Bogu pri- 
rodnim našim sposobnostima bila veoma mršava i sla- 
ba, kad se sam Bog ne bi bio potrudio da ulije u na- 
stano slaviti Božju dobrotu, Kad kažemo da je milost 
odrazBožjenaraviidioništvonjegove 
veličineinjegovedobrote, onda ćemo shva- 
titi da u liturgiji Bogu pjevamo tim istim živo- 
tom. Osjećaji i čuvstva koji se odigravaju u životu 
milosti, ili recimo slobodno pjesma, koja se pod utje- 
cajem Duha Svetoga odigrava u našoj nutrinji, gdje 
Boga prisutna imademo, jesu osjećaji i čuvstva koja 
dolaze iz neba, iz samog krila presvetog Trojstva. To 
je konačno odraz darova koje smo od njega pri- 
milia koje mu opet vraćamo natrag prema onoj: da- 
jemo ti, što smo od tebe primili. 


271 


odo vni 


To daje pravo benediktincu Vonieru da ustvrdi 
kako kršćanska liturgija nadilazi svaki drugi kult i 
drugo štovanje. Upravo je nemoguće upoređivati kr- 
šćansku liturgiju s ostalim kultima, pa je svaka upo- 
redba uzaludna time, što postoji neizmjerna razlika 
među njima. Dok u ostalom kultu čovjek daje Bogu 
bijedna čuvstva i donekle grešne svoje osjećaje, u 
našoj liturgiji mi dajemo Bogu njegove vlastite da- 
rove. Kršćanski kult posjeduje darove koje mi nismo 
mogli nikada zamisliti, a koje smo primili odozgo 
i kojama se služimo, i koje poklanjamo Bogu. Neko 
neizmjerno veliko bogatstvo, dragocjeno kao Bog, li- 
jepo kao Bog, plodno kao Bog, nalazi se u našim du- 
šama koje se diže prema Bogu. Te darove Bogu da- 
jemo u liturgiji, poklanjajući mu baš ono što je njemu 
najdraže i najmilije. 

Da bismo to mogli shvatiti, moramo se sjetiti da 
je središte našeg kulta gospodin Isus Krist. Ali ne 
samo da se njemu klanjamo i da njega štujemo. 
To bi još bilo malo. Mi se naprotiv Bogu njime, 
Kristom klanjamo. U našem štovanju, pogotovo u na- 
šoj liturgiji, mi Bogu nj e ga, Krista poklanjamo, pa 
uvijek svaku našu molitvu prenosimo Bogu: per Chri- 
stum Dominum nostrum. Mi siromašni i nevoljni ne- 
mamo što bismo u svojoj liturgiji Bogu poklonili. Zato 
se Krist stavlja po srijedi između nas i Boga i kao da 
kaže: mene poklonite mom Ocu. Zato mi Bogu u svim 
našim molitvama poklanjamo u snazi Duha Svetoga 


njegova jedinorođenoga Sina. Uzdignuće naših čuv-. 


stava i naših misli k Bogu znači konačno uzdignuće 
Sina Božjega k Bogu. To je moguće s toga što smo po- 
stali jedno s Kristom i što nas je on učinio članovima 
svog mističkog tijela. 

Misao koju nastojim izložiti i rastumačiti dade 
se također osvijetliti s činjenicom da mi ne samo štu- 

jemo i častimo Riječ Božju, nego je mi blaguje- 
moihranimosenjom. Na neki divan način, koja 
je mogla izmisliti samo Božja mudrost, Riječ Božja 
se tako sjedinjuje s nama da postaje naša hrana i naš 
život, U sv, Pričesti Krist ostvaruje sjedinjenje s na- 
ma, tako da u savršenom smislu možemo kazati da mi 
ne živimo nego da Krist živi u nama, I eto taj život 
dajemo Bogu u liturgiji, 

Ta se misao dade također ilustrirati najdivnijiom 
pjesmom koju je Majka Božja prikazala Bogu u času, 
kad je bila ispunjena Bogom, i razvila liturgiju svo“ 
ga »Magnificat«, Razlog zašto mora veličati Boga na- 
lazi bl. Djevica Marija u tome što je ispunjena 
milosti, što joj je učinio velike stvari onaj 
koji je moćan, što je nju poniznu napunio 
dobara. Ibašova punina dobara kojim je 
bila ispunjena Majka Božja, nije mogla biti pasivna: 
ona je morala provaliti u pjesmu, pa je tako nastala 
jedna od najdivnijih himana, kao odraz najdivnije 
punine Duha Svetoga. 
 Kobi se htio uživjeti u onu krasnu liturgiju koja se 
odigravala pred licem Božjim, morao bi zaći u sakri- 
vena čuvstva i misli ove Djevice, proviriti u skrovito 
svetište njezina srca, u kojem je Bog stanovao, da 
vidi kako ljudske sposobnosti poigravaju pod udar- 
cima vjetra, i čuo pjesmu koja se raskošno razvija 
pod prstima Božjim, 

Na prvom sam liturgijskom kongresu, prema prin- 
cipima sv. Tome, ustvrdio da je liturgijski život jedna 
od najdivnijih, intelektualnih pjesama. Jer kao što se 
sjetilna pjesma sastoji u različnoj proporciji glasova 
prema jednoj svrsi, tako i intelektualna pjesma na- 
staje proporcijom naših čuvstava i misli prema Bogu. 

A danas bih pošao dalje, pa ustvrdio, da je ta 
pjesma, u pravom smislu riječi, Božja 

pjesma. To je Božja pjesma zato što se u njoj Bog 
pjeva, što su u njoj glasovi Božji, otvoreno govoreći, 
što su u njoj čuvstva i misli Božje, osjećaji i uzdig- 
nuća Božja. 

Teško to shvaćamo mi koji sve stvari promatramo. 
preko sjetilnih pojava, pa smo zato kadri u sv. potvrdi 
vidjeti samo neki sjetilni znak kojim nas obilježuje 
naš vojskovođa, onako kako neki general stavlja znak 
svoje vojske na vojnika, Potvrda bi bila neki sjetilni 
znak. 

Jest, potvrda je kao i svaki sakramenat, sjetilni 
znak, ili, kako se bogoslovi izražavaju nešto od vrste 
sjetilnih znakova, in genere signi. 

Ali treba naročito naglasiti da je taj sjetilni znak 
također i uzrok, da on stvarno od sebe. prouz- 
rokuje, i to samim postavljanjem čina, neku uzviše- 
nu realnost, koja zato prebiva u našim dušama, a ta 
realnost nije ništa drugo nego dioništvo Božje naravi. 
To je ono najdivnije u svetim sakramentima, da oni 
prouzrokuju, i to nefaljeno i sigurno, realnost Božjeg 
života u nama, Božjeg savršenstva u našim dušama, 
recimo slobodno Božjih čuvstava i Božjih osjećaja, 
koji čine da promatramo stvari na neki način očima 
Božjim i sudimo o njima čuvstvima Božjim. 

Konačno napominjem da to i nije drugo nego ono 
što nam liturgičari naglašavaju, kad nas upozoravaju, 
da ciklus liturgijske godine nije samo neko historijsko 
sjećanje na minula otajstva, nego da je postepeno 
uživljavanje u otajstva našeg Gospodina Krista. 
Kad častimo i slavimo uskrsnuće, mi uskrsavamo za- 
jedno sa Spasiteljem, slaveći uzašašće, uzlazimo na 
nebo i osjećamo ono što je gore, jednako kao za vri- 
jeme Božića preporađamo se na novi život, Prema 
tome najveća je liturgijska molitva u tome da posta- 
nemo slični Spasitelju, odnosno da postanemo dionici 

njegovih otajstava kako se to često moli u svetoj 
liturgiji. U tome je sve značenje sv. potvrde, koja 
prouzrokuje ono što označuje riječima: Primi Duha 
Svetoga. ' 

U misnim molitvama Crkva se nikad ne obraća 
na treću božansku osobu, na Duha Svetoga. Ne 
obraća se zato, jer je taj Duh već u nama, a molimo 
Oca i Sina da nas još više u njemu učvrste. Otac nas 
u neiskazanom svom milosrđu donekle izjednačuje 
sa Prvorođenim, nazivajući nas slatkim riječima: ti 
si moj sin. Postavši braća Sina Božjega tajan- 
stvenim ujedinjenjem u jedno mistično tijelo, mi 
sinovi Božji, spajamo se s Ocem u Duhu Svetome, da 
zajedno sa Sinom odgovorimo Ocu: Ti si moj Otac: 
Aba, Pater. U tom neprekidnom dijalogu: ja te 
rađam — Aba, Oče, sastoji se čudo presv. Trojstva 
u nama, 

U tome je uzvišenost toga divnog otajstva, koje 
mi ne možemo dokučiti, a pred kojim se 
moramo duboko pokloniti: u tome da se Duh i Za- | 
ručnica spajaju u jednu vezu, te neprestanim uzdi- 
sajima svome zajedničkom Ocu vape bez prestanka: 
Veni, Domine Jesu 

Dođi, Gospodine Isuse, da se još bolje, 
intimnije ujedini ovo zaista tajanstveno tijelo 
Kristovo. ' 

Dođi, Gospodine Isuse, da u razbaca- 
nim i nesredjenim udovima zakuca jedno jedinstveno 
srce, istrgnuto iz krila Trojstva. 

Poznata nam je tužna nostalgija svih starih filo- 
zola prema jedinstvu. Ali dok je princip toga jedin- 
stva kod poganskih mislilaca ostao tuđ čovjeku, koji 
je tek izdaleka promatrao veličinu i dobrotu tog 
jedinstva, dotle mi živimo tim duhom, osje- 
ćamo tim istim duhom, mislimo tim istim duhom, koji 

prebiva u nama. Upravo se napajamo tim Duhom, 
kako snažno govori sv. Pavao. 

Pregledajmo jednim pogledom nedoglednu masu 
čovječanstva, tamo od početka Adama do zadnjeg 
izabranika, uživimo se u neizmjernu četu Božjih 
odabranika, koji Bogu kroz vjekove čine ugodnu i 
divnu svitu; uživimo se dakle u tu neizmjerno veliku 
masu, i vidjet ćemo čudo mudrosti Božje koje obavlja 
preko nekog sjetilnog znaka, preko polaganja bi- 
skupskih ruku, vidjet ćemo kako od cijele te ne- 
povezane mase postaje jedna jedinstvena i harmo- 
nijska cjelina, napojena jedinim Duhom, koji je po- 
vezuje s presv. Trojstvom. Prisluhnite malo pomlji- 
vije kucaje te zajednice i osjetit ćete kako u njoj srce 
Božje kuća , 

H. Bošković. 


Zapreke razmatranja sa strane volje 


U trećem broju ove godine iznesena je ukratko. 


korist i potreba razmatranja, te još k tomu su izne- 
sene zapreke sa strane razuma, Ovdje ćemo promo- 
triti zapreke razmatranja, koje dolaze sa strane 
volje. 

Jedna od prvih zapreka našem duhovnom napret- 
ku k savršenstvu jesu različite privezanosti naše 
volje za koji stvoreni predmet ili osobu. Nesređene 
privezanosti prirodno sa sobom donose, da se duši 
ne mili Bog, da ne osjeća prema Njemu privlačivosti 
te Bude = u Beds svetoj: hrani skini pri- 
Za svime, što nije Bos 

Koliko ove privezanosti siataja savršenstvu lju- 
bavi i jedinstva duše s Bogom; kako ih treba sve bez 

iznimke iskorijeniti, to praktično i doktrinalno tu- 
mači sv. Ivan od Križa u svojim duhovnim djelima. 
Nadasve to čini u djelu »Uzlazak na brdo Karmel«, 


. knjiga prva, glava 3—13 (Edit. Hoonaert, 1922, t. I. 


ch. 3—13; pag. 11—51), te u djelu » Tamna Noć«, knji- 
ga prva, paragraf 1—8 (Ibid, t, IIL., p. 6—27). Treba 
napomenuti, da se ovdje ne radi o teško grešnim prive- 
zanostima, Čak one same od sebe ne moraju uvijek 
biti niti pravi laki grijesi! 

Spomenuta su poglavlja ovoga Mističnog Nauči- 
telja veoma važna. Morao bi ih pročitati i ozbiljno 
razmatrati svaki onaj, koji ozbiljno hoće da stvarno 
i solidno napreduje u duhovnom životu, Na spome- 
nutim mjestima »Uzlaska« govori o zlim posljedicama 
ovih privezanosti i afekcija prema stvorrenjima, bili 
to predmeti, osobe ili mi sami s našim nagnućima. 
Negativni učinak jest, što nas ove afekcije liša- 
vaju Božjega duha, Pozitivni loši učinci, što ih 
u takovoj duši afekcije stvaraju, jesu: duhovna i du- 
ševna umornost; različite muke prema različitim 
vrstama afekcija; duhovna sljepoća; duševna neči- 
stoća (sve je, naime, ako se s Bogom poredi nečisto; 
a onaj, koji je čežnjom privezan za nešto, moralno je 
jedno s time); mlakost i slabost u kreposti. 

Na naznačenim mjestima »Tamne Noći« opisuje: 
i tumači mane početnika: njihove sklonosti na oho- 
lost — duhovnu škrtost — duhovnu sjetilnost, to jest 
sjetilnost u koliko ima svoj izvor u duhovnim stva- 
rima — duhovnu proždrljivost — zavist i lijenost. 

Nije moguće u raspravici o razmatranju na dugo 
govoriti o ovim, iako veoma korisnim, pitanjima. Zato 
ćemo samo spomenuti par opomena ovog sv. Nauči- 
telja. U »Uzlasku na brdo Karmel« u glavi osmoj 
(op. c. str. 31) govori sv. Ivan od Križa, da je nemo- 
guće uza sve pobožne vježbe i pretjerane pokore 

postići sjedinjenje s božanskom mudrošću, ako se 
ostane pri ovim privezanostima. Naprotiv »kad bi i 
polovicu toga napora i muke (što upotrebljavaju u 
tim pokorama i pobožnim vježbama) upotrebili za 
mrtvenje i odricanje ovih privezanosti i afekcija, više 
bi time napredovali u jedan mjesec dana nego li 
svima tima vježbama kroz dvije godine.« A na strani 
32,: »O, kad bi ljudi znali, kakvih li ih dobara i bo- 
žanskog svijetla lišava sljepoća, koja izvire iz ovih 
privezanosti i afekcija te u kakva li se zla utapaju 
postepeno zato, što se svagdano ne mrtve! Neka se 
čuvaju i neka se ne pouzdavaju ni u snagu svoga 
razuma ni u darove od Boga već primljene misleći, 
da ove privezanosti i afekcije neće proizvesti onu 
zaslijepljenost i da neće padati iz zla u gorel« 

Tako su mnoge i raznovrsne ljage i neurednosti, 
što ih proizvode u duši (ako im se ozbiljno ne opi- 
remo) nesavršenosti, laki grijesi, te konačno i smrtni, 
»da to ne bi mogao ni anđeoski um da opiše, jer se 
na neizmjerno umnažaju vrste iznakaženosti, koje 
karakterišu ovo trovrsno stanje (nesavršenosti — 
lakih grijeha — smrtnoga grijeha). Da sve u kratko 
rečem i završim ono, što spada na moj nacrt, nagla- 
sujem — veli sv. Ivan od Križa — da svaka ne- 
savršenost pa i najmanja (svojevoljna ili 
zanemarena), kalja i onečisti dušu i spriječava savr- 
šeno ujedinjenje duše s Bogom« (»Uzlazak« str, 36.). 

Ovo žalosno stanje i početke ovih privezanosti, 
ili barem pogibelj ovog stanja (ako se duša naime 
još nije podala ovim afekcijama i nesređenim nagi- 
banjima) može da nam živo pokaže samo ozbiljna i 
duboka refleksija, a to je baš razmatranje obavljeno 
iskreno i otvoreno u Božjoj prisutnosti, Ovakovo će 
nas razmatranje rastaviti od zlog ili grešnog stanja i 
od grijeha, »jer će nas duhom povesti u pakao, da tu 

vidimo naše mjesto, ako bismo u grijehu živjeli i 
umrli; na grobište, da tu vidimo naš stan; na nebo, 
da tu vidimo naše prijestolje, ako u dobru i svetosti 
ustrajemo; u Jozalatsku dolinu, da se tu suočimo 
s našim Sucem; u Betlehem, da se tu poklonimo 
našem Spasitelju; na Tabor, da tu vidimo našu ljubav; 
na Golgotu, da tu vidimo naš primjer« (P. Crasset, 
Consider, chrćt.). ' 

Razmatranje će nas, dakle, rastaviti 
od propadljivih dobara, jer će nam poka- 
zati ispraznost svega onoga, što ne može da zasiti 
srce željno Boga. Kako niska izgleda zemlja onomu, 
koji nebo gleda! 

Rastavit će nas od svijeta, jer će nam 
živo pokazati, da ne držimo ništa ni do njegovih 
obećanja ni prijetnja, ni do njegova čašćenja ni pre- 
zira: ta, svijet nas ne može učiniti ni boljima ni kre- 
posnijima, ni sretnima ni nesretnima u našem srcu. 

Rastavit će nas od nas samih, jer će 
nas pokazati nama u pravom svijetlu, i tako će zami- 
jedini pitt s duhom, sjetilne užitke s nasladama duha. 
Stoga sasvim ispravno opaža P, Chaignon S. J. kad 
veli: Ako je u povijesti kršćanskog i duhovnog života 
koja činjenica utvrđena, to je ta, da u jednoj duši 
ljubav prama mrtvenju stupa uporedo s ljubavlju 
prama unutarnjoj molitvi. (Medit. relig. 1.€" vol, 
p. 10.) 

Razmatranje će nas konačno sjedi- 
nitis Bogom. U kolikoj se mjeri budemo rastav- 
ljali od propadljivih, prolaznih dobara, od svijeta i 
od nas samih, u tolikoj ćemo se mjeri podizati prema 
Bogu. Ako je duša slobodna od svake privezanosti 
za sve što nije Bog, ako je slobodna od svake nesre- 
đene privrženosti, Bog će pohitjeti, da u toj duši 
uspostavi svoje duhovno kraljevstvo i intimno prija- 

teljstvo. Ovo sjedinjenje obavljat će se postepeno 
ljestvicama svetog straha Božjega, slatkog božanskog 
ufanja i čiste ljubavi. Duša će, naime, promatrati 
nesamo strahotu grijeha i Božju pravdu, nego će sva 
življe promatrati Božju ljepotu i dobrotu te će se 
sve više za Njim zagrijavati i zanositi, Ona će početi 
uviđati, kako se obilno isplati svaki napor i odrica- 
nje. Baš zato, jer duša već ljubi Boga i hoće da od 
Boga ljubljena bude, neće više da išta u sebi trpi što 
bi moglo povrijediti čisti pogled njezina Ljubljenika, 
Na taj način hoće da primi što češće i što intimnije 
pohode Onoga, koji eto postaje sve njezino. Bog moj 
i sve moje! — iskreno su sveci ponavljali. 

Dobro obavljeno razmatranje učinit će, da će 
svaka duša, koja tako razmatra, moći na svoje vri- 
jeme s uvjerenjem opetovati riječi one svete redov- 
nice L, Margarite Claret de la Touche: »O moj Bože! 
Ja sam izmorena promjenljivošću ljudskih stvari i 
stvorenih afekcija (stvorene ljubavi) od kojih nijedna 
nije stalna ni trajna. Ja žeđam za tvojom božanskom 
nepromjenljivošću. Na tom bih izvoru ljubavi uvijek 
obilnom i uvijek jednakom, koji se u Tebi nalazi, 
uvijek htjela da pijem.« (Les voies de Dieu, 1925. 
ch, 15, pag. 225). 

X 


Druga zapreka sa strane volje na- 
šem duhovnom napretku dolazi od slabih 
odluka. U našim odlukama često dobrim dijelom 
vlada slabost, lijenost, nepostojanost, inercija. Lijek 
protiv ovoga zla donekle može biti veća pomnja nad 
nama; ili da za svoje pogreške kažnjavamo same 
sebe manjim pokorama, kaznama ili nečim tomu 
sličnim. Ali jedini pravi lijek ovdje je baš milost. 
Ona će nas ojačati, jer s njom možemo sve, a bez nje 

ništa ne možemo, »Bez mene ništa ne možete« govori 
božanski Spasitelj (Iv. 15,5); a sv. Pavao veli; sve 
mogu u Onomu, koji me jača. (Filip. 4,13). Ovu 
milost ćemo najbolje i najuspješnije dobiti u razma- 
tranju, gdje ćemo živo osjetiti potrebu molitve. Osje- 
ćati potrebu molitve od velike je važnosti, budući 
da je kod mnogih početnika neko praktično polu- 
pelagijanstvo, to jest tako se praktički vladaju te bi 
izgledalo da misle, da će sve učiniti svojim odlu- 
kama! Sigurno, da treba osnova, odluka i napora, 
ali se treba samo sjećati, da uspjeh svih naših napora 
i odluka dolazi od Božje milosti. Zato treba nadasve 
ovu milost od Boga tražiti. A baš u razmatranju 
duša lakše dođe do pobožnih čuvstava. U razma- 
tranju je duša dublje osvjedočena o svom golemom 
duhovnom siromaštvu. Zato će vapaji takove duše 
za milošću biti dublji, prošnja ustrajnija, poniznija i 
žarča, Na taj će način lakše ustrajati, da svojom 
molitvom nanosi silu istom Bogu, koji hoće da silom 
molitve bude pobijeđen. Vim inferas ipsis coelis — 
silu nanesi istome nebu (sv. Grgur). 


O. D. Budrović. 


Sveopći poziv na mistiku 
Prema knjizi »Nasljeduj Krista« 


Ovdje bih htio ispitati, prema knjizi: »Nasljeduj 
Krista«, pitanje koje se često proučava u zadnje vri- 
jeme, naime, da li ulivena kontemplacija, tajna vjere 
i sjedinjenje s Bogom koje iz toga proizlaze spadaju 
u redoviti put svetosti i koje su dispozicije obično 
potrebne za postignuće takove milosti, 

Po o a m a ma na ona 


»Nasljeduj Krista« nije znanstvena rasprava, nego 
proživljena povijest duše koja teži za savršenstvom, 
povijest pisana iz dana u dan po uzoru molitve čas 
tegobne, a čas pune svjetlosti i božanskog zanosa. To 
je asketska i mistička knjiga; ona, bez sumnje dopri- 
nosi promicanju kreposti, ali u vidu kontemplacije i 
sjedinjenja s Bogom. Ona se dakle otvoreno obraća 
na sve duše, 

I zaista, svi je čitaju. To znači da je prava mistika, 
o kojoj ona govori, pristupačna svim dušama, ali samo 
onda ako one slijede put poniznosti, križa, postojane 
molitve i poslušnosti u Duhu Svetome, Tu je dakle 
jedan od najjačih razloga u prilog pozitivnog odgovora 
na postavljeno pitanje, 

P, Dumes S, M, pišući o djelu »Nasljeduj Krista« 
veli na jednom mjestu: »Djelo »Nasljeduj Krista« je 
puno ljepote i kreposti koje diraju, pokreću i svlada- 
vaju bolesna, nehajna i nevjerna srca; ali ipak u svo- 
me prvotnom cilju ono pretpostavlja već izvjestan na- 
predak u kreposti te se zato ne obraća grješnicima 
ni početnicima, Ono teži jedino zatim da nas pouči u 
kontemplaciji i u velikim radostima koje pruža Život 
u sjedinjenju s Bogom.« 

»Zaista kontempacija i intimno sjedinjenje s Bo- 
gom je cilj, i konačna svrha a po tome i prijeka po- 
treba naše duše, koja jedino u Bogu može naći mir i 
odmor. Zbog toga »Nasljeduj Krista« omogućuje uvid 


u taj mir i odmor, što upravlja dušu prema sjedinjenju | 


s najvišim Dobrom. To svaka duša makar i nesavr- 
šena proživljava čitajući ovu knjigu. Iako je stvarno 
na pola razumije, ipak. osjeća ugodnost koju ne zna 
protumačiti,« 

Ovdje bih htio pokazati mistični karakter svojstven 


ovoj knjizi budući da je, po njoj, uliveno razmatranje 


vjerskih tajna i sjedinjenje s Bogom koje iz toga pro- 

izlazi visoki ideal svih duša, a zatim označiti asketske 
dispozicije koje ona zahtijeva kao potrebne da pri- 
mimo takovu milost. 


Mistički karakter »Nasljeduj Krista“ 


Da li je ova knjižica u pravome smislu riječi mi- 
stička, a ne samo asketska? 

Zna se, da se mistična spoznaja Boga ne postizava 
umskim radom niti po samoj vjeri, nego po naročitom 
nadahnuću Duha Svetoga u molitvi. To je »skoro 
iskustveno poznavanje Boga« kaže Sv. Toma, »koje 
proizlazi iz vjere oživljene ljubavlju, a rasvijetljene 
darovima razuma i mudrosti.« Sv, Ivan od Križa go- 
vori isto: »Nadahnuto razmatranje dolazi od Božjeg 
utjecaja, koji podučava dušu potajno i potpuno o lju- 
bavi, ali se duša u to ne miješa niti ne razumije u 
čemu se baš sastoji ovo nadahnuto razmatranje.« 
Skoro se istim riječima izražava i Sv. Franjo Saleški. 


Međutim, »Nasljeduj Krista« neprestano potiče 
dušu na poniznost, samozataju i poslušnost, jer je te 
kreposti čine sklonom da primi ovu milost kontem- 
placije i sjedinjenja s Bogom, 

To se primjećuje na svakoj stranici a osobito u 
I knjizi, II poglavlju ili II knjizi XXXI i XLII pogl. 


U I knj., NI pogl. nalazi se: »Blažen onaj koga 
sama istina uči, ne po prolaznim slikama i riječima, 
nego onako kako je u sebi... Velika je ludost što 
zanemarujemo ono što je korisno i potrebno u dušev- 
nom životu, a radoznalo se bavimo onim što je 
štetno... Komu govori vječna Riječ slobodan je od 
mnogih mnijenja. Sve dolazi od ove jedine Riječi, od 
Nje proizlazi sve i to je početak koji govori i nama. 
Bez Nje nitko ne razumije niti pravedno sudi.« 

»Često mi se gadi mnogo čitati i slušati: u Tebi je 
sve što hoću i što želim, Neka zašute svi učenjaci, 
sva stvorenja neka zašute pred Tvojim licem: govori 
mi Ti sam, Koliko je tko više sabran u sebi i u nu- 
trinji jednostavniji, toliko viša i dublja pitanja razu- 
mije bez truda, jer odozgo prima svjetlost razumije- 
vanja... Ponizna spoznaja samoga sebe stalnije će 
te dovesti Bogu nego duboko naučno istraživanje. 
Doduše ne valja udarati na znanost ili na obično po- 


znavanje, koje je samo po sebi dobro i Bogu po volji,. 


ali čistu savjest i krepostan život uvijek više cijeni! 
Onaj je doista mudar koji sve zemaljsko drži za blato, 
da dobije Krista, Onaj je zaista vrlo pametan koji vrši 
volju Božju a svoje se odriče, Prava nauka, razumije- 
vanje i mudrost dolaze od Boga, od Duha Svetoga i 
ne može ih se sačuvati bez božanskog nadahnuća.« 
Pisac »Nasljeduj Krista« također kaže u III knj. 
XXI gl: »Gospodine još mi treba veća milost, ako mi 
je tamo doprijeti gdje mi ništa i nikakovo stvorenje 
neće moći smetati, ., »Tko će mi dati krila golubinja 
da odletim i počinem«, (Ps, 34, 7) što je slobodnije od 
čovjeka, koji ne hlepi ni za čim na zemlji? Treba se 
dakle riješiti svakoga stvorenja i sama sebe potpuno 


ostaviti, a umom se dignuti i upoznati da Ti, jer si . 


stvoritelj svega na svijetu, ipak nemaš ništa: slična 
sa stvorenjima .., Zato je malo ljudi koji živu u raz- 
matranju: jer ih se malo umije potpuno otrgnuti od 
prolaznih dobara i od stvorova, 

Zato je potrebna velika milost, koja će dušu dići 
i uznijeti ju nad naravne potrebe, Ako se čovjek ne 
uznese u duhu i ne liši se svakoga stvorenja te se 
s Bogom posve ne ujedini u ljubavi, svejedno, štogod 
zna i štogod ima, ne vrijedi mnogo.., Velika je raz- 
lika između mudrosti prosvijetljena i pobožna čovje- 
ka i između znanja obrazovana i učena duhovnika. 

Mnogo je plemenitija nauka ona što ju Bog ulijeva, 
nego ono što se stječe velikim naporom ljudskoga 


uma, Ima ih mnogo koji teže za razmatranjem, ali ne 


nastoje izvršiti ono što se za nj traži, Velika je za- 
preka što se ljudi u vanjskom životu zaustavljaju na 
opipljivim predmetima, a malo im je do toga da se 
savršeno trape.« 

Ovo poglavlje samo po sebi je vrlo značajno i 
pokazuje da ulivenu kontemplaciju, tajnu spasenja, 
mnogi žele i da je ona u redovitom toku svetosti. 

U II knj. XLII gl. piše: »Gospodin: Sinko neka 
te ne oduševljavaju krasne i laskave riječi... Ja sam 
onaj koji učim zemaljsko prezirati, sve što je pro- 
lazno zabaciti, vječnost tražiti, vječnost ljubiti, bje- 
žati od časti, smutnje pdnositi, svu nadu polagati u 
mene, ne željeti ništa osim mene i nadasve me živo 
ljubiti, Bio je naime jedan, koji me srdačno ljubio, pa 
je izučio božansku nauku, a govorio je čudesne ri- 
ječi. Više je naime napredovao što je sve ostavio, 
nego učeći duboke stvari, Ali jednima govorim opće- 
nite stvari, drugima posebne, jednima sam ugodan u 
znakovima i slikama, a drugima otkrivam otajstva u 
velikom sjaju... U duši govorim kao učitelj istine, 
ispitivač srdaca, poznavalac misli, pokretač djela, koji 
svakom pojedincu dijelim kako mislim da je pravo.« 

Po tome se vidi da kontemplacija, o kojoj govori 
pisac »Nasljeduj Krista«, prilazi od naročitog nadah- 
nuća Duha Svetoga, koji čini vjeru vidovitom i ugod- 
nom, čineći da vidimo kako je Gospodin dobar: »Gu- 
state et videte quoniam suavis est Dominus«, (Ps. 33, 
9) Radi se dakle o ulivenoj kontemlaciji, 

Ali nije govor o neobičnim milostima kao što su 
viđenja proročanska odkrića, stigmatizacija. Radi se 
o sve dubljem produbljivanju i ulaženju u tajne vjere, 
koje su više od običnih naklapanja budućnosti (kao 

amo on 

n, pr. ishod rata), a koje otkriva pravaška svjetlost, 
Po tome se vidi da je nadahnuta kontemplacija vjer- 
skih tajna, prikazana ovdje kao visoki ideal ljudi, 
bez sumnje uzvišena milost, ali koja sama po sebi nije 
neobična, već spada u redoviti tok svetosti, I kad je 
nazovemo katkad neobičnom, to je zato, jer je vrlo 
rijetka; ali ne zato što ne bi bila pristupačna sva- 
kome; daleko da bude u sebi neobična, ona je svoj- 
stvena savršenome redu, U taj savršeni red spadaju 
samo oni koji ulaze u intimni život Boga, koji čeznu 
za sjedinjenjem s Njim i koji promatraju zemaljske 
stvari u pravom svijetlu. Tako red ljubavi upravlja 
svim osjećajima koji se sasvim podređuju ljubavi 
Božjoj i koji su njome okrijepljeni. 

Prema »Nasljedjuj Krista« na ovu ulivenu kontem- 
placiju i sjedinjenje s Bogom, koje iz toga proizlazi, 
pozvane su sve duše bar općim i dalekim ako ne 
pojedinačnim i bližim pozivom. Zato je ovaj poziv 
sasvim dovoljan, uspješan i sposoban da suzbije svaki 
otpor, 

U IV knjizi, koja je posvećena Fuharistiji, vjernik 
uporno traži potpuno sjedinjenje s Isusom Kristom. 

U IV knj. XIII gl. na pr. piše: »Tko će mi dati Go- 
spodine, da Tebe samo nađem i da Ti otvorim cijelo 
svoje srce i da Te uživam kako želi moja duša! ,.. 
Daj da se s tobom razgovaram kao prijatelj s prijate- 
ljem! Molba je i želja moja da se sav s Tobom sjedi- 
nim i da srce svoje lišim svega što je stvoreno, pa 
da se sv. pričešću i sv, Misom naviknem naslađivati 
onim što je božansko i vječno, Ah, Gospodine Bože, 
kad ću se s Tobom posve sjediniti, u Tebe zaroniti, 
a na se posve zaboraviti? Budi Ti u meni, a ja u Tebi, 
i dopusti da tako jedno postanemo.« 

Isto se kaže u IV knj, XVII gl.: »O Bože moj! 


vječna ljubavi, jedino moje dobro, moja beskrajna 

srećo, rado bit Te primio silnijom željom i dubljim 
poštovanjem nego što ih je ikad koji svetac imao ili 
mogao oćutiti.« 

I još u II knj. I gl. točki 6: »Tko ljubi Isusa uistinu 
i tko je duhovan čovjek bez neurednih sklonosti, mo- 
že se slobodno obratiti Bogu, uzdignuti se duhom nad 
samoga sebe i počivati u blaženom uživanju.« 

To je »mir uživanja«, predosjećaj vječnog života. 


Potrebne dispozicije ili askeza »Nasljeduj Krista« 


Za primanje specijalne nadahnute milosti kontem- 
placije i sjedinjenja s Bogom, koje odatle proizlazi, 
pisac traži osobito slijedeće dispozicije: poniznost, 
promatranje neizvjesnih Božjih dobročinstava, samo- 
odreku, čistoću srca i jednostavnost nakane. 

Poniznost o kojoj on govori sastoji u tome da že- 
limo biti nepoznati i smatrani ni za što (knj. I gl. II, 
HI; knj, III gl. IV i VIII). Ona priprema na promatra- 
nje Božjih dobročinstava i svih milosti koje nam do- 
laze od Našeg Gospodina njegovom mukom, smrću i , 
Euharistijom, Tada duša otkriva svoju nezahvalnost 
i poniznost, traži oproštenje. Tako ona dolazi do 
umrtvljenja svoje vlastite volje, jer je i Gospodin re- 
kao: 

»Nauči se volju svoju često lomiti i pokoravati se 
drugomu. Plani protiv sebe i ne pusti da nadutost u 
tebi živi; nego budi tako podložan i malešan, da 
svatko može preko tebe proći i po tebi gaziti kao po 
blatu na ulici... Nego poštedjelo te je moje oko, jer 
je dragocjena bila tvoja duša u mojim očima, da 
spoznaš ljubav moju i da svagda budeš zahvalan za 
moja dobročinstva.« (Knj. Il, gl. XIII) 

Mrtvljenje tako uzeto ubija svako sebeljublje; to 
je ostavljanje samoga sebe po kome duša prestaje da 

pripada sebi da bi pripadala Bogu, prestaje tražiti 
sebe da bi postojano težila prema Njemu. To je kazano 
u 1I knj. XXI gl. U III knj. XXVII gl. nalazi se: »Ostavi 
sebe, odreci se sebe i učinit ćeš veliki nutarnji mir,« 

Čistoća srca i jednostavnost nakane okrenute pot- 
puno prema Bogu, pripremaju dušu da primi speci- 
jalnu milost ulivene kontemplacije. (Knj. II gl. IV, VI, 
VIL, VII; knj. III, gl. V.) Ovakova kontemplacije čini 
da razumijemo duboki smisao svih riječi (knj. II gl 
VII): »Ko nađe Isusa, našao je veliko blago, dobro 
iznad svih dobara.« 

Iz ove kontemplacije rađa se obilno povjerenje i 
sjedinjenje, koje pobožni pisac ovako izražava (knj. IV, 
gL IV. toč 2): »Molim te Bože da mi budeš blag, pa 
da me obdariš posebnom milosti da se sav u Tebi 
rasplinem i u ljubavi izlijem pa da ne tražim više 
nikakove druge dragosti.« 


Nadalje nalazimo divne duboke misli u V glavi : 


treće knjige, o čudnovatim djelima božanske ljubavi, 
koja podnosi bez poteškoća svoj teret, koja gorčini 


. vraća slast, koja poduzimlje velike stvari i teži uvijek 


završenijem. Ništa nije slađe od ljubavi Božje, niti je 
što jače ili bolje, jer ljubav je rođena od Boga i može 
počivati samo u njemu, 

Tako duša, koja se odriče i koja ne ljubi samu 
sebe, razmatrajući neograničeno dobro dolazi do sje- 
dinjenja, koja je zaista naravno predigra vječnosti, 

Očito je dakle ono što smo govorili na početku 
ovog članka. »Nasljeduj Krista« je ne samo asketska 
nego i mistička knjiga, Ona dovodi čovjeka do vrše- 
nja kreposti u vidu nadahnute kontemplacije Božje 
dobrote i sjedinjenja s Njim. Dakle ona. se obraća 
jasno svim dušama. I doista svi je čitaju. To znači 
da je prava mistika, o kojoj se unutra govori, dostižna 
svima, Dakako uz uvjet ako oni slijede put poniznosti, 

mrtvljenja, ustrajne molitve i poslušnosti Duhu Sve- 
tome, Tu je jedan od najjačih razloga u prilog ove 
doktrine koju smo prikazali kao normalni početak 
vječnog života, 


Fr. Reg. Garrigou-Lagrange 


Liturgijski život 
O sakramentima uopće 


Crkva ima tri temeljne oznake: dogmatsku, upra- 
vnu i sakramentalnu: dogma, hijerarhija i kult, a sa- 


. kramenti su njihovo središte, oni su naličja katolič- 


kog života, kakva ga je uvijek predaja gledala. 

Zašto se vjerski život u katoličkoj Crkvi zaodijeva 
ovom sakramentalnom oznakom koja nas prenosi na 
duhovno i obilježuje sve dogođaje našega života sje- 
tilnim znakovima? Zašto rođenje nastaje Krštenjem, 
rast Potvrdom, hranjenje  Euharistijom, rađanje 
vrsti Ženidbom, upravljanje sv. Redom, nastojanje 
za moralnom obnovom Pokorom, ista smrt, dogođaj 
kao svaki drugi ali ne konačni, posljednjim Poma- 
zanjem? ; 

Taj sakramentalni karakter proistječe iz istog 
poimanja kao i ostale oznake Crkve. Mi smo u vrhu- 
naravnom društvu, tj, u odnošaju s Bogom i s na- 
ma samima. A vrhunaravno nije drugo nego na- 
rav sublimirana do najzadnjih granica, čak izvan 
svojih granica, prenesena na jedan viši red. 


Potrebito je zato da i tekući naš život bude pre- 
nesen na taj viši red, da bude s njime na istom ste“ 
penu. Ali on mora da ostane ono što je do sada bio 
i da sačuva svoje naravne odnošaje, 

Sve se to postiže sakramentalnošću, koja kanali- 
zira djelovanje Božje u svim smjerovima života. No 
čini se da i djelovanje čovječje harmonično u svojoj 
širini diže se u susret djelovanju Božjem, prenoseći 
to izmjenično djelovanje ili taj dar pomoću vidljivih 
znakova, jer smo i mi vidljivi; pomoću materije, jer 
su materija i duh u vjeri kao inače dva lica realnoga. 
Željeni rezultat je također jednako dvostruk. Otkup- 
ljenje prema kojem mi težimo našim vjerskim nasto- 
janjem, odnosi se također na naše tijelo kao i na 
našu dušu: ovdje na zemlji da joj bude poučljiv drug, 
gore na nebu da bude dionik njezina blaženstva. 

Sakramentima nazivljemo obrede, koji uključuju 
vidljivi čin, tvar, (materiju) i riječi (formu) 
koje izriču učinak određen od Boga, a kojima pri- 
dijevamo, kad su svi uvjeti postavljeni, moć da pro- 
izvedu taj učinak. Na pr.: Krštenje se sastoji u činu 
očišćenja, u kojemu sudjeluje voda kao tvar, dok u 
isto vrijeme riječi oživljene nakanom određuju joj 
upotrebu pa ono proizvodi kod čovjeka duhovni uči- 
nak, a taj je pripojenje kršćanskoj zajednici. 

Pitamo se: čemu ti vanjski čini, ta tvar, taj učinak 
pomoću dodira, obrednih riječi, ceremonija, ritmičkih 
gesta, sve stvari koje izgledaju uzete iz jedne životne 
domene i previše daleke od duhovnoga, pravog 
objekta religije? 

Istina, bož, Spasitelj je rekao: tijelo ne vri- 
jedi ni zašto; dolazi čas kad će pravi 
štovateljištovati Bogauduhuiistini. 
Ali je s druge strane sigurno, da se je on sam dao 
krstiti od Ivana, da je on sam ustanovio svoje kršte- 
nje, utemeljio euharistijsku večeru i dao impuls ci- 
jelom obrednom pokretu Crkve, Stoga se ne mogu 
takozvani »duhovni«, koji bi htjeli isključiti iz bogo- 
štovlja ove manifestacije, koje im izgledaju okaljane 

poganstvom, na njega osloniti. Oni bi se imali sjetiti 
i razmišljati Paskalove riječi: Čovjek nije ni anđeo 
ni životinja, i nesreću mu hoće onaj koji ga čini an- 
đelom kao i onaj koji ga hoće da učini životinjom. 

Čovjek nije samo duhovan, Čovjek je bez dvojbe 
duh; ali duh utjelovljen, i to u jedinstvu jedne sub- 
stancije s tijelom. To je filozofski utvrđeno. U bogo- 
štovlju to znači da se duša diže k Bogu, s kojim ga 
vjera mora sjediniti, zajedno s tijelom i služeći se 
tijelom, i da Bog silazi do duha i srca čovječjega 
preko tijela, služeći se tijelom. Tijelo će dakle biti 
naravni prijelaz za religioznu izmjenu između Onoga, 
koji stvorivši čovjeka mora ga smatrati onakva kakva 
ga je stvorio, 

I uistinu svako religiozno kretanje polazi od jed- 
nog utjelovljenja. Tijelo Kristovo, u isto vrijeme i 
božansko i naše, daje se za nas, zadovoljuje za nas, 
spušta se do žrtvovanja za nas pred neizrecivim i 
uvrijeđenim Bogom. I obrnuto: u njemu i po njemu 
Bog prima čovječanstvo, posinjuje ga, proslavljuje i 
unaprijed ga ovjekovječuje. Uskrsnuće Isusovo u 
Svetom Pismu uvijek je prikazano ne samo kao zalog, 
nego kao i početak našega uskrsnuća, Slično je to gi- 
gantu, čija glava je u nebu a kamo mora uzaći i či- 
tavo tijelo. Nijesmo li mi svi tijelo Kristovo, u kojima 
se produljuje i treba da usavrši Opći Čovjek, u koji- 
ma Bog hoće da proslijedi i zaključi posljedice svoga 
utjelovljenja? 

Odatle nam je jasan razlog zašto se uvode u bo- 
Soštovlje vidljivi i djelatni znakovi, koji nam izra- 
zuju i koji teže da nas povedu k vrhunaravnomu, 
koji izrazulju i teže da nam dadu vrhunaravno. 

Tu nalazi svoj razlog stvarna i fizička djelatnost 
sakramenata pomoću milosti, 


* 

Ali ima i jedan općenitiji razlog koji nam otkriva 
istu istinu, i ujedno razjašnjuje sudjelovanje tvari u 
religioznom životu; vode u Krštenju, kruha i vina u 
Euharistiji, ulja u Pomazanju itd, 


Dodirna točka bogoštovlja nama jest sam temelj 
našeg ljudskog bića; ono po čemu smo mi svi zajedno 
jedno, bez razlike rase, dobi, narodnosti, spola, dru“ 
štvenog položaja, ideja, pojedinačnih težnja itd. To 
je da je prava vjera općenita, katolička: katolička u 
prostoru, katolička u vremenu, katolička u dubljini, 
prelazeći preko svega onoga što razlikuje i dijeli ljud- 
sku djecu Božju, 


Svak to zna i govori. Ali to nije dosta, Zašto se 
zaustaviti na po puta? Doprijevši do onoga što nas 
čini braćom: do ljudske naravi u svom temelju, mi 
možemo preskočiti ogradu i osjećati se braćom u je- 
dinstvu općeg bitka ujedno sa svim stvorenjima iza- 
šlim iz Općeg Izvora. Treba protegnuti naše znanje 
katolištva Crkve sve dotle, Nismo li na to pozvani 
divnom evanđeoskom naukom o kraljevstvu 
Božijem? Kraljevstvo Božje: to je općenitost stvo- 
rova, kojima je Bog otac, koji ih sve vodi istom cilju: 
očitovanju svoje dobrote. Istina, različitim putovima 
i redom koji računa na svačiju narav i vrijednost. Ali 
baš po tom redu tvar ima da služi duhu, vremenito 
vječnomu, tako da će sva narav kao jedan sag bit 
prostrta pod nogama razumna stvora. Anđeo ili čo- 
vjek, ovog ili drugog svemira, svaki živi besmrtnik 
mora da učestvuje u blagodati riječi sv. Pavla: »s v e 
jezaodabranike«. Bez dvojbe u toj riječi ne- 
izmjerne širine, Pavao proglasuje red ciljeva koji 
mora da ostvari vječni život, ono što Kant nazivlje 
»kraljevstvom ciljeva«. Ali prije kraljevstva ciljeva, 
mora da je služenje ciljeva; prije cilja jest put, koji 

vodi do cilja i zakon harmonije koji traži podređe- 
nost tvari duhu mora se tu očitovati, 

Prema tome će i tvar imati svoju ulogu u religio- 
znom životu, Čovijek će je povući za sobom, a Bog će 
je preskočiti da k nama dođe. . To je osobito istini- 
to o. našem tijelu, koje je tvar spojena s nama, ali 
koja je također isto kao i svaka druga stvar iako u 
sebi nosi sjeme duha. Ali je istinito i o svim elemen« 
tima ovoga svijeta: voda za nas krštene, simbolično i 
aktivno ulje za sveto pomazanje, zrak za titranje sa- 
kramentalnih riječi, kruh i vino za pretvorbu: sve to 
čuvajući svoj simbolizam, ipak je u stvarnosti Go- 
spodnjoj. Prema tome vanjska materija nije toliko 
vanjska. Vanjska materija je produljen čovjek, u ko- 
liko čovjek ima moć da je uobličuje, da je sebi pri- 
svoji, da je ne ostavi ni smrću nego da je opet pre- 
uzme, da je podloži makar i slabo, ali realno svojim 
gospodstvom nad prirodom, svojom moći, da joj na 
neki način dade dušu, 


Stoga se ni najmanje ne čudim, kad mislim na ove 
harmonije, prividnoj materijalnosti naših obreda. 
Relativna je to materijalnost, jer je uvijek duh cilj, 
jer je duh uvijek uvjet bez kojega materija sama ne 
znači i ne čini ništa, 

Bogoštovlje je čovječje materijalno, kao i čovjek, 
kao i vanjski i unutrašnji milje čovječji, koji je milje 
trebalo zainteresirati za djelovanje naše i svega ono- 
ga što nas se tiče, da to uistinu bude naše djelovanje. 
Materija uvijek vrši službu sluškinje duha. U sebi 
dobra, ona postaje izvrsna kada služi da nam priopći 
najbolje. Ona je skala po kojoj Bog silazi k nama iz 
dubina bitka, da onda možemo i mi ne stavljajući mu 
zapreke izaći iz intimnih dubina našega bitka, 

Ovo božansko uzlaženje, koje milost u nama 

ostvaruje, ima za općenito sredstvo Krista, jer je on 
pravi Posrednik, pravi put života, kako je on sam 
kazao: »Nitko ne dolazi Ocu — a sigumo 
ništa i ne dolazi od Oca nego preko mene« 


Iz toga slijedi neočekivan zaključak, ali koji u 
zametku sadrži sve što ćemo kazati, Krist je, Kristo- 
va osoba sakramenat par excellence, prvi sakrame- 
nat, jedini sakramenat, jer sve ono što mi nazivljemo 
sakramentom nije nego produbljenje njegova simbo“ 
ličnog i realnog djelovanja: simboličnog, jer je on 
objavljen Bog, realnog, jer je on darovan Bog. Krist 
koji izrezuje božansko i čini ga da djeluje; koji za to 
upotrebljuje i svoju dušu i svoje tijelo, trpljivo i 
slavno. Osnivajući vidljivo društvo kao produljenje 
svoga tijela i svoje duše, u kojemu se duhovni život 
oslanja na vidljive stvarnosti i njima se služi, Krist 
se je postavio uistinu za put u potpunom smislu ri- 
ječi. Svaka duša stupa Bogu po njemu kao po putu 
tjelesnom. Svaka duša dotiče se Boga putem ovih su- 
sljednjih dodira od kojih je krštenje prvi, a presveto 
čovječanstvo Kristovo zadnji, 


Kad se vjerniku daje Sakramenat, o kojemu ćemo 
kasnije vidjeti, da reasumira sve, Presv. Euharistiju, 
govori mu se: »Tijelo Gospodina našega 
Isusa Krista, neka čuva dušu tvoju za 
život vječni« U Dominikanskom obredu se go- 
vori: »sačuvalotebe«, dušui tijelo, »za život 
vječni« Tijelo Kristovo ima vlast da spasi našu 
dušu, jer ono dodiruje njegovu dušu, koja dodiruje 
Boga. I naša duša nastavljajući lanac, može njime 
da spasi naše tijelo i na neki način svijet, koji je nje« 
govo naravno produljenje, 


Ekonomija ovih stvari je uzvišena. Bit ću sretan, 
ako uspijem dokazati da nije tako neobična, kako se 

mnogima čini. Ispitat ću jedan po jedan sedam pr- 
stena ovog sakramentalnog lanca, koji su za našu 
Crkvu — lađu usidreni u Bogu, kao lanac njezina 
sidra,! 


A. D. Sertillanges. 


Uzori 


Obraćenje kneza Ivana Gagarina 
IIL 


Obraćenje. 
i. 


Već početak 1838 godine zateče kneza Ivana 
Gagarina u Parizu. 

Na vanjštini sve je izgledalo dobro. On je vršio 
uglednu dužnost tajnika ruskog carskog poklisarstva 
u prijestolnici Francuske, Što radi svog službenog po- 
ložaja, a što zbog svoga čuvenog porijetla, on je bio 
primljen u najelitnije parisko društvo, 

Sve je to bilo tako, ali... 

Ali moralna se muka nastavila i ovdje u ino- 
stranstvu, 

Glas o njemu, Gagarinu, koji je bio raširen po 
dalekoj Rusiji, malo po malo je došao i ovdje u 
Pariz, 

On je, taj blistavi ruski diplomata, krivac i uzroč- 
nik jednog tamnog, crnog djela. 


1 U narednim ćemo brojevima donijeti pojedine članke o se- 
dam svetih sakramenata koje je ovaj nadasve duhoviti teolog 
publicirao u posebnoj knjizi pod naslovom: Sedam svetih Sakra- 


menata. Paris. 

U čemu je bilo to djelo? 


On je posredni, indirektni ubojica nevinog čo- 


vjeka, on je lišio Rusiju njezine dike, velikog nacio- 
nalnog pjesnika, 

Ali ipak to je laž! 

Neka to bude laž... No između kneza Ivana Ga- 
garina i istine stoji mukli zid šutnje, i taj zid je 
nesavladiv... Preko njega prelazi njegovo očajni- 
čko ispitivanje, ali ono ostaje bez odgovora, 

Jedini čovjek, koji bi ga mogao izbaviti iz ovakvog 
stanja bio je knez Petar Vladimirović Dolgorukov. 
Ali Dolgorukov najmanje misli na to: on šuti, i ne- 
moguće je primorati ičim nepoštenog čovjeka da 
prizna svoju krivicu , 

Bezdan se pred knezom Ivanom Gagarinom ne 
zatvara. S vremenom on pače postaje još strahovitiji. 

»Rojet tihaja lopata, 

Rojet jamu ne spješa: 

Njet vozvrata, njet vozvrata, 

Jesli ranena duša. , ,« LJ. 

»Tiho kopa lopata, kopa jamu ne žureći: nema 
povratka, nema joj povratka, ako je ranjena duša...« 

Tako je rekao ruski pjesnik, i istinu njegovih riječi 
Gagarin je sada osjetio na sebi.., 

Gdje je dakle, bio put njegovom spasu? Kuda 
bježati pred glasovima koji ga tako nepravedno optu- 
žuju? Kamo će otići onaj, koji je kriv bez svoje kri- 
vice? Gdje će konačno naći sigurno utočište od 
grižnje savjesti radi svoje kobne neopreznosti? 

I evo, u jednoj od sada pariskih, a ne petrograd- 
skih, također nesnenih noći, misli su se Gagarinove 
smirile na utješnim riječima, koje je on nekad čuo u 
Crkvi, koje je mnogo puta čitao u Evanđelju; 

»Dođite k meni vi, koji ste umorni i opterećeni, 
ija ću vas okrijepiti.« 


296 


S munjevitom brzinom pogleda Gagarin samoga 
sebe i umiri ga spasonosna misao, 

Zaista, zar i on nije opterećen nesnošljivom teži- 
nom nezaslužne klevete? Čija bi, dakle, ruka mogla 
skinuti s njegova srca taj teret? 

Ničija. ., Jedino Božja! 

Da, samo milostivi i dobri Bog, koji sve prašta, jest 
jedini zaklon pred kušnjama, koje ne odgovaraju na- 
šim snagama, 

I divni mir, koji već davno nije osjećao Gagarin, 
ušao je u njegovu dušu. Nehotice je pokleknuo, a iz 
njegova srca vinula se vatrena molitva prema Kristu 
Spasitelju, njegovu oslobodiocu, 

I poslije duge molitve Gospodinu, koja ga je i 
obnovila, i očistila, Gagarin je sklopio umorne oči 
pa počeo spavati mirnim snom, i to prvi put ovih 
zadnjih teških mjeseci, 

Gagarin je učinio milošću Božjom prvi korak 
prema svomu spasenju, Sada se spremao i na drugi: 
on je morao naći tiho pristanište, i to u luci istine i 
prave vjere, 

2 


Mislim, da uz direktni uzrok obraćenja ka Go- 
spodinu, treba još spomenuti i okolnosti, koje skla- 
njaju čovjeka na ovo obraćenje. 

Ove su okolnosti u kojima se kretao obraćenik 
po volji Božjoj splele stanovita lica i ideje, 

Direktni uzrok obraćenju kneza Ivana S. Gaga- 
rina bila je katastrofa, koja je s anonimnim pismom 
bila još kobnija za Puškina, Gospodin je dopustio ovu 
katastrofu na Gagarinovu životnom putu, da bi ga 
privukao k sebi, 

Na tom spasonosnom putu Gagarinu je djelomič- 
no prethodio, a djelomično ga slijedio krug lica, koja 
su bila sklona katoličkoj ideji. 

Gagarin je, po providnosti Božjoj, prijateljevao 
s osobama, koje su bile nosioci katoličkih misli i vje- 
rovanja. 

Svoju je diplomatsku karijeru knez Ivan S, Ga- 
garin započeo u prvoj polovici 1830-tih godina u 
Miinchenu, gdje je vršio dužnost ataše-a ruskog Car- 
skog Poklisarstva u Kraljevini Bavarskoj, 

Neposredno prije njega bio je tu načelnikom knez 
Grigorije Gagarin, njegov rođeni ujak, koji je bio do 
ovoga vremena, za sedam godina, ruski poklisar kod 
Svete Stolice. Nema sumnje, da 'je njegov nećak, 
Ivan S. Gagarin čuo mnogo pričati i o Svetom Ocu 
Papi i o Papinskom Rimu. Sasma naravno da su ova 
pričanja mogla lako pobuditi u osjetljivom mladiću 
živo interesiranje za katolicizam. 

Bila je ovdje još jedna i to veoma značajna okol- 
nost. Žena kneza Grigorija Gagarina bila je katolikinja, 
a s njom su vezali kneza Ivana S, Gagarina odnošaji 
najtjesnijega prijateljstva, Gorljiva vjera kneginje 
Gagarine nije mogla a da ne utječe snažno na njezi- 
na mladog nećaka, 

Napokon u Minchenu se knez Ivan S. Gagarin 
blisko sprijateljio s jednim od najuglednijih ruskih 
ljudi tog doba. Bio je to veliki ruski pjesnik Fjodor 
Ivanović Tjutčev (1803—1873). I ovaj je imao veza 
s katolicizmom. 

Tjutčev je bio oženjen s pretstavnicom najviše 
bavarske aristokracije, s groficom Lerhenfeld, koja 
je bila uvjerena katolikinja. U vrijeme svoga ranijega 
poznanstva s knezom Ivanom S, Gagarinom i sam 
Tjutčev nije krio svojih živahnih simpatija prema 
katolicizmu, 

Malo prije svjetskog rata ja sam u Petrogradu 
sistematizirao dokumente Tjutčeva, po dužnosti Na- 
učnog Kustosa Puškinovog Doma Ruske Akademije 

Nauka. Između ovih dokumenata, koji su pripadali 
Puškinovom Domu, našao sam jedno značajno pismo 
Tjutčeva. Ono je bilo adresirano njegovoj ženi, koja 
je na neko vrijeme odputovala iz Miinchena. U njemu 
Tjutčev, u slikovitoj formi i s pjesničkim zanosom 
opisuje katoličku svibanjsku pobožnost u čast Majke 
Božje u Miinchenu, Ovdje je on slikao crkve koje su 
pune pobožnog svijeta, mirisavog cvijeća i tamjana, 
a takodjer dirljivo pjevanje crkvenog kora. Sve je to 
obuzelo snažnim zahvatom ekstaze osjetljivu dušu 
pjesnika. Svoje pismo ženi Tjutčev završio je jednom 
ljepom pjesmom u slavu Majke Božje, ali na žalost, 
moje je pamćenje sačuvalo samo dva prva redka 
ove pjesme: 


»Eto Tvoj mjesac, Marija, 
Radostnyj mjesjec cvjetov...« LJ, 


»To je Tvoj mjesec, Marijo, koji je radosni mjesec 
cvijeća... .« 

Ako uzmemo u obzir sve ove okolnosti, nećemo 
posumnjati, da je Tjutčev imao razgovor s knezom 
Ivanom S, Gagarinom i to o katoličkim temama. 

Nekoliko mjeseci prije dolaska kneza Ivana S. 
Gagarina u Pariz, preminuo je njegov ujak knez Gri- 
gorije Gagarin, koji je teško bolovao u tri zadnje 
godine, Njegova je smrt jako potresla dušu njegova 
nećaka, koji ga je vatreno volio, Sada se on, još bliže 
sprijateljio s njegovom udovicom, svojom tetkom, koja 
je tražila sebi utjehu u svojoj omiljenoj svetoj kato- 
ličkoj vjeri. Naskoro se i ona premjestila da stalno 
stanuje u Parizu. 

Savremenici su sačuvali karakteristiku kneza 
Ivana S. Gagarina, koja se odnosi na ovu prvu pe- 
riodu njegova života u Parizu, Oni ga jednostavno 
opisuju kao blistava mladića, koji je već u to vri- 
jeme bio savršeno umno razvijen, Kod njega je bilo 

veoma živahno osjećanje dubokog interesiranja za 
društveni život na Zapadu. On se iskreno radovao 
kad bi mogao doći u duhovni dodir s pretstavnicima 
prosvjetnog pariskog društva, Ali ova radost bila je 
u njemu spojena s odlučnom i skromnom željom da ne 
igra ma kakvu uglednu ulogu u ovoj sredini, koja ga 
opkoljivala u Parizu. On se samo ograničio na ulogu 
šutljivog posmatrača i zamišljenog slušaoca, 


U ovo je vrijeme bilo kod njega osobito oštro 
zanimanje za povijest, S historijskog gledišta on je 
započeo proučavanje usporednog katolicizma i pra- 
voslavlja. I sada se on duboko zamišlja u pitanje 
utjecaja ovih religija na državni poredak Zapadne 
Evrope i Rusije. On dolazi logičkim putem do zaklju- 
čka o golemom značenju papinstva u povijesti i kul- 
turi zapadnog svijeta. Ali papinstvo, koje je učinilo 
takvih golemih i blagodarnih usluga čitavom čovje- 
čanstvu, nije samo hladno, nego višeput potpuno ne- 
prijateljski primljeno i promatrano u njegovoj domo- 
vini, u Rusiji, Otsustvo dobrotvornog utjecaja papin- 
stva nije drugo, nego teška nesreća za čitav ruski 
narod, 


Resumirajući sve ovo knez Ivan S, Gagarin je pot- 
puno nezavisno i samostalno svršio socijalno histo- 
rijski studij duha i smisla katolicizma, koji je učinio 
već njegov stariji savremenik i dobri poznanik Petar 
Jakovljević Čadajev (1794—1856). U svojim geni- 
jalnim »Filozofskim pismima« on je skladno formu- 
lirao sistem dubokih svojih misli o svetoj katoličkoj 
Crkvi,* 


* Namjeravam da dodam hrvatskom čitaocu u najskorijoj 
budućnosti čitavu obradbu misli o katolicizmu ovoga vatrenoga 
propovjednika Svete katoličke vjere u Rusiji, koji je mnogo 
prepatio za svoju plemen tu smjelost u teškim godinama gvoz- 
dene vlade ruskog cara Nikole I-og (1825—1855). 

Na takav način vidimo, da je i putem unutrašnjih 
ličnih doživljaja, i putem historijsko religioznog čita- 
nja i razmišljenja već bio pripremljen sigurni teren za 
obraćenje kneza Ivana S. Gagarina na katolicizam. 
Samo mu je još nedostajalo snažnog i nadahnutog lič- 
noga primjera, 

Ali i ovaj je nadahnuti i lični primjer poslao mi- 
lostivi Bog knezu Ivanu S, Gagarinu u prvim godi- 
nama njegova života u Parizu, 


(Svršit će se) 


Sergije V, Štejn, profesor, 


Zašto sam postao katolik 7" 


Premda sam tek nekoliko godina katolik, dobro 
znam da je pitanje »zašto sam katolik« posve drugo 
od onog: »zašto sam postao katolik«, Skuplja se sve 
više uzroka, koji dolaze na vidjelo tek kad se prvim 
povodom ostvare, Ovi su uzroci tako brojni i razli- 
čiti, da prvobitni povod može konačno izgledati go- 
tovo ništetan i sporedan. Isto tako, u stvarnom kao 
i u slikovitom smislu može potvrda (t. j. ojačanje i 
potvrđenje) doći po obraćenju. Argumenti za ovu 
točku ne mogu se nabrojiti, te konvertit kasnije če- 
sto ne može utvrditi kojim su se redom pojavili. A 
veliki ih se broj već stopio u jedno, Agnostici zado- 


1 Kad su poznatog engleskog obraćenika zapitali: zašto je 
postao katolik, Chesterton im je odgovorio ovim člankom koji 
je prenesen iz Lampingove knjige: Ljudi koji se vraćaju Crkvi. 
Kako je i kod nas poznat ovaj briljantni engleski pisac s nada- 
sve uspjelom studijom o sv. Tomi koja je izašla u nakladi »Istine« 
u Zagrebu pod naslovom »Otac zapadne kulture«, to vjerujemo 
da će i naši čitatelji rado pročitati ovaj interesatni članak. 

jeni umjetnošću često vrlo važno ističu što je na 
nekoj katedrali staro, a što obnovljeno, dok katolik 
više od svega cijeni, da je ona tako obnovljena te 
može opet služiti kao katedrala, Čitava zgrada mog 
vjerovanja slična je katedrali — prevelika za moje 
potanje opisivanje; da, teško mi je odrediti starost 
pojedinih kamena, Ali mislim da ću ipak moći utvr- 
diti, da ono, što me je najprije privuklo katolicizmu, 
moralo me je zapravo daleko od njega držati, Mislim 
da mnogi katolik zahvaljuje svoje prve korake prema 
Rimu — prijateljstvu pok, gosp. Kensita.? 

Osobito sam dobro zapamtio dva slučaja kad mi 
se njihova optuživanja pričiniše poželjnim. 

U prvom slučaju spomenuše, mislim Horton i 

Hocking, s nekim strahom i trepetom jednu strašnu 
hulu na Boga koju su našli kod nekog katoličkog mi- 
stika o blaženoj Djevici; »Svi ostali stvorovi sve zah- 
valjuju Bogu, ali njoj je čak i sam Bog dužan hvalu«. 
Trgnuo sam se kao kad iznenada zasvira truba i re- 
kao skoro glasno: »Kako je to krasno rečenol« Uči- 
nila mi se da se uzvišenost inkarnacije jedva može 
bolje ili jasnije izreći, samo ako ovog mistika ispravno 
shvatimo, 

U drugom slučaju opisivao je netko od Daily 
News (Dnevne novosti; tada sam i ja bio jedan od 
Daily News) kao tipičan primjer šablonske sitničavo- 
sti u katoličkoj službi Božjoj, to što je neki francuski 
biskup rekao nekim vojnicima i radnicima koji su 
na smrt umorni došli u crkvu, da je Bog zadovoljan 


2 G. Kensit, mali knjižničar iz City-a, poznat kao okorjeli 
protestant. On ije 1898. organizirao bandu koja je sistematski pro- 
valjivala u crkve i smetala službu Božju. Umro je g. 1902 od rama 
što ih je dobio kod jednog takvog napada. Javno mnijenje 
okrenulo se doskora protiv Kensita. »Kensitskom štampom« 
označuju se najgori proturimski crkveni listići u Engleskoj. 
Ovim listićima manjka svaki zdrav razum i dobra volja. 

njihovom tjelesnom prisutnošću, a njihovu će umor- 
nost i rastresenost već oprostiti. I tada opet rekoh: 
»Koliko zdravog smisla imaju ljudi, Kad bi netko 
trčao deset milja da mi iskaže ljubav, ja bih mu to 
dobro uračunao, pa makar kod mene odmah zaspao«. 

Tako bih mogao navesti još koji primjer iz toga 
vremena, kad su se prvi slabi pokreti mojeg kato- 
ličkog vjerovanja hranili isključivo protukatoličkim 
spisima. O onom, što je slijedilo po ovim prvim po- 
kretima nemam niti najmanje dvojbe. Dug je to, koji 
sam to više upoznao što sam više želio da ga platim. 
Mnogo prije mog susretaja s odličnim ljudima (John 
O' Connor od Bradforda i Hilaire Belloc), kojima u 
tom pogledu imam mnogo zahvaliti, počeo sam da u 
tom pravcu idem dalje i to pod uticajem političkog 
liberalizma i to čak i u glavnoj palači »Daily News«, 

Prvu pobudu iza Boga zahvaljujem povijesti i 
održanju irskoga naroda, Ipak u meni nema ni kap- 
ljice irske krvi; samo sam dva puta bio u Irskoj — 
nemam ni irskih interesa, pa ni njihova shvaćanja. 
Ali doskora već vidjeh da samo irsko pitanje sadrži 
stranački sistem, jer je u svom temelju bio religiozna 
stvarnost; a jer je ono postojalo, koncentrirao sam se 
posve na ovom dijelu liberalne politike, Sve sam 
jasnije uviđao — poučen poviješću i vlastitim opaža- 
njima — kako je jedan kršćanski narod bio progonjen 
s nerazjašnjivih uzroka, a još je i danas mržen, dok 
mi iznenada sinulo da je jednostavno moralo biti 
zato, jer su oni bili postojani i radini kršćani kao i oni, 
koji su jednom za Neronovih vremena bili bacani pred 
lavove, 

Iz ovog mog ličnog razlaganja možete zaključiti 
koji su uzroci da sam postao katolik, Ovi su uzroci 
od tada bivali sve jači, Sad bih mogao opisati, kako 
sam sve jasnije upoznao da se svim velikim carstvi- 
ma, koja su prekinula s Rimom, događa upravo ono 

što se zbiva s ljudima koji preziru naravni zakon: 
laki časoviti uspjeh; ali se doskora nađu u rđavom 
položaju: onako nekako kao kad čovjek sjedne na 
zamku, te se sam više ne može izbaviti, U Prusiji 
nema nikakvih izgleda za pruski duh, manje nego u 
Manchesteru za manchesterski individualizam .., 

U svijetu postoje tisuće načina misticizma koji 
mogu zaluditi čovjeka, ali samo ga jedan drži u nor- 
malnom stanju, Čovječanstvo sigurno ne bi bez misti- 
ke moglo dugo izdržati, Zato prvi oštri tonovi Vol- 
taireovog željeznog glasa nađoše odjeka u Cagliostru. 

Udanašnje doba šire se praznovjerja i duhovne la- 
kovjernosti opet tako brzo, da će se doskora katolik 
tijesno približiti racionalisti, Katolik će biti jedini 
čovjek koji će se s pravom moći nazvati racionali- 
stom. Ista igra misterija odigrala se pod kraj pogan- 
skog Rima, usprkos svim skepticizmima jednog Lu- 
krecija ili Lukana, 

Biti materijalist nije naravno, niti čini naravni 
utisak, Zadovoljiti naravi nije naravno. Čovjek je mi- 
stik, Rođen kao mistik on uvijek i umire kao mistik, 
osobito ako je agnostik, Ali dok svako ljudsko dru- 
štvo osjeti prije ili poslije ovu sklonost, moram pri- 
mijetiti da samo jedno od njih uzima u obzir svako- 
dnevne stvari, a to je katolička Crkva, Sva druga 
puštaju svakidašnjicu po strani i omalovažuju je, 

Jedan poznati pisac napisao je roman o opreci 
koja postoji između samostana i obitelji U to vri- 
jeme, prije pedeset godina, mogla se ta opreka u 
Engleskoj stvarno i naglasiti, Danas to ne upaljuje. 
Oni koji su ranije glasno zahtijevali ukidanje samo- 
stana i celibata, danas posve otvoreno gaze i uništa- 
vaju svoje obitelji, To je samo jedna od mnogih či- 
njenica, koje potvrđuju ovu istinu da su samo u ka- 
toličkoj religiji redovnički zavjeti upravo prijatelji 
i čuvari svakidašnjega obiteljskog života, 

Mnogi su mistični pokreti potresli svijetom, a sa- 
mo ga je jedan održao. To je svetac, koji stoji uz 
jednostavnog čovjeka. Tako se dogodilo da hodo- 
časnik pokazuje ljubav za obitelj, a redovnik brani 
ženidbu. 

Svaka religija ima nešto dobra u sebi, Ali dobro 
kao takvo, pravu poniznost, ljubav i žarku zahval- 
nost prama Bogu osim katoličke nema ni jedna. Što 
ih dublje upoznajemo to jasnije uviđamo ovo: U nji- 
hovoj najdubljoj nutrinji leži nešto drugo, a ne čista 
dobrota. To je neka metafizička dvojba u materiju 
koja se ispoljuje kao jaki glas naravi ili u najboljem 
slučaju kao neki strah pred zakonom i pred Gospo- 
dinom, Ako ove stvari izbiju na javu, nastaje neodgoj 
i nekultura, koji idu čak i do služenja đavlu. One se 
mogu podnositi dok su pritajene, dok ostaju posve 
mirne, kao što je to bivalo za protestantizam u Vikto- 
rijansko doba, 

Naprotiv žarko oduševljenje za presv. Djevicu 
Mariju ili bezazleno zagrijavanje za sv. Franju Asi- 
škoga ostaje u najdubljoj biti još uvijek prirodno i 
razumski opravdano. Nikada time neće nitko zatajiti 
ono što je prirodno ljudsko u njemu niti time pre- 
zreti svoje bližnje. Što je dobro ne može biti pretje- 
rano dobro, To je jedna od oznaka koje su mi se 
istovremeno učinile jedinstvene i univerzalne, Druga 
je ovo: 

Samo katolička crkva može spasiti ljude od ra- 
zornog i niskog ropstva: biti dijete tog svog vremena. 
Bernard Shaw je nedavno izrazio tajnu čežnju, da bi 
čovjek u srećnije doba mogao poživjeti 300 godina. 
Uostalom sam tvrdo uvjeren, da bi Bernard Shaw 
odavno bio katolik da je živio posljednjih 300 godina. 
On bi uvidio kako se svijet okreće u krugu kao i to 
da se malo može vjerovati t. zv. napretku. Uvidio 

bi kako se često Crkva žrtvuje individualistiškom 
praznovjerju, a Biblija darvinističko-anarhističkom 
praznovjerju, i prvi bi se protiv toga borio, On želi 
svakom čovjeku tristogodišnje iskustvo, Naprotiv 
nama je jasno da katolik ima iskustvo od devetnaest 
stoljeća. Čovjek koji postaje katolik biva odjednom 
star 2000 godina. Točnije izraženo reklo bi se: sad 
on raste i penje se k punini ljudstva. On prosuđuje 
stvari u koliko su pokretale čovječanstvo u svim 
zemljama i vremenima — a ne po posljednjim novin- 
skim vijestima, 

Kad sada neki moderni čovjek izjavi da je nje- 
gova religija spiritualizam ili socijalizam, on time po- 
kazuje da živi posve u duhu najnovijeg strančarskog 
svijeta, Socijalizam je reakcija na kapitalizam, borba 
protiv. nezdravog nagomilavanja bogatstva u našem 
vlastitom narodu. Sasvim bi drukčija bila njegova 
politika da je socijalizam živio negdje drugdje, recimo 
u Sparti ili na Tibetu. Spiritualizam isto tako ne bi 
pobudio tako veliku pozornost, da nije vatrena 
opreka općenito raširenom materijalizmu. Nikada ra- 
nije nije dobra ili kriva vjera u duhove dovela svijet 
do takvih buna. Spiritualizam bi bio nemoćan kad 
bi nadosjetno bilo općenito priznato, Tek što je jedna 
čitava generacija dogmatski i jednom zauvijek izja- 
vila da nikakvih duhova ne može biti, plaši se jednog 
bijednog sitnog duha, Takve stvari su iznašašća svog 
doba, Što se može reći za njihovo opravdanje? Već 
je odavno dokazala katolička Crkva da ona mije iz- 
našašće svog doba, Ona je djelo svojeg Stvoritelja i 
nakon dvadeset vjekova još uvijek sposobna za život, 
jednako kao i u prvim danima, A njezini se neprija- 
telji čak nadaju u dnu svoje duše da će je jednom 
vidjeti na umoru, 

Gilbert Keith Chesterton. 

Sveta Hrvatska 


Biskup Mahnić 


»Nessun maggior dolore, che ricordarsi del tempo 
ielice nella miseria«, 

Osjećah i te kako, kad sam razbojnički ispre- 
bijan, ponižen, osramoćen morao proboraviti među 


talogom ljudskog društva — džeparima, ubojicama, 
uhodama i sličnim jadnicima, posve izjednačen s 
njima — samo zato, jer sam bio Hrvat i katolički 


svećenik, Onda sam se živo sjećao, koliko sam da- 
kako mogao u takvom jadu i potištenosti, onih lije- 
Pih, vedrih dana sprovedenim među prijateljima na 
našem Patmosu uz dragoga nam proroka. Gledajući 
oko sebe ljude, kojima su oteli sve ljudsko i snizili ih 
na puko oruđe samovolje, sjećao sam se onog veli- 
kana, koji se sam znao vinuti visoko i proročki poka- 
Zivati pravi put k sreći i pojedincima i svemu na- 
rodu, Bio sam uvjeren, da je njegova duša u dici ne+ 
beskoj, i uzeo sam se moliti, neka to i pokaže, da ga 
njegovi učenici uzmognu slaviti i utjecati se pod nje- 
govo okrilje, kao što su se utjecali onda dok je živio 
među nama, Odonda se danomice molim slugi Božje- 
mu sv. biskupu Antunu Mahniću. A otkad mi stari 
prijatelj o. Ignacije Radić predade na pregled djelo, 
u kojem je svestrano prikazao život i rad našega 
vođe, još se više uvjerih, da sam bio na pravom putu. 
Mahnić nije bio samo po imenu nasljednik apostolski 
nego pravi apostol i svijetli uzor napose mlađemu 
naraštaju, 

Život. Pređi su Mahnićevi došli iz Hrvatske u 
Kobdil na sjevernom rubu Goričkog Krasa, gdje se 
Antun rodio 14. rujna 1850, Otac mu, posjednik Josip 
Mahnić, preminuo 9, I, 1891,, a sretna majka Josipa 

Jerić doživi sreću te se sa sinom biskupom preseli u 
Krk, gdje preminu 26, VI. 1906. Dobru sam staricu 
gledao češće, kad sam pohodio njezina dragog: sina, 
koji ju je nježno ljubio. Gimnaziju svrši u Gorici, 
a onda stupi u goričko sjemenište, gdje svrši bogo- 
sloviju i bio zaređen 1874. Najprije prefekt pa onda 
upravitelj Dječačkog sjemeništa i profesor bogoslo- 
vije, nakon što je promaknut u Beču na doktora bo- 
goslovlja, imenovan je dr. Mahnić 1896, krčkim bis- 
kupom i ustoličen 22, III, 1897. Nakon dugog i zasluž- 
nog rada, nakon patnja i golemih jada preminu u 
srcu Hrvatske u bijelom Zagrebu 14. studenoga 1920. 

Rad. Mahnić je počeo raditi u Sloveniji, a za- 
vršio je u Hrvatskoj. I za njega bi mogli pitati, što 
pjesnik pita za Vraza — Jel Stanko (Antun) vaš il 


naš? — Jest i naš i vaš. U dječačkom je sjemeništu u ' 


Gorici radio riječju i perom poput sv. Ivana Boska. 
A bio je gojencima svakomu sve, baš kao i Don 
Bosko, Pravi prijatelj mlađeži, nastavio je taj rad u 
Hrvatskoj kao biskup. Okupio je oko sebe hrvatsku 
katoličku mlađež, koja ga je štovala, ljubila, slavila. 
Jedan me je hrvatski biskup zapitao jednom zgodom: 
Ta zašto ta mladež toliko slavi Mahnića i samo 
Mahnića? I drugi su radili i rade.,., — Mahnić ne 
traži slave, a ona ga progoni, »Fugax sequax«, Pro- 
rok je znao naći put u srce mladeži, 


U Sloveniji je profesor Mahnić pokrenuo »Rimski 
Katolik« i s njim započeo katolički pokret, koji je 
razdijelio pljevu od pšenice. Navijestio je rat do is- 
trage liberalizmu, racionalizmu i svim neprijateljima 
katoličkoga načela. Uz »Rimski katolik« je pokrenuo 
đački prilog za vježbalište mladim pregaocima, Kao 
krčki biskup osnova »Hrvatsku Stražu«, koja je imala 


braniti katoličku Hrvatsku ođ duhovnih grobara- 

liberalizma i racionalizma. Ako je i počeo kasno 
učiti štokavštinu, ipak je pisao ljepše, nego mnogi 
štokavci. Na njegovu je pultu uz Sv. Pismo bio vazda 
otvoren Broz-Ivekovićev riječnik, Hrvatski su pisci 
kao i slovenski presađivali u svojim djelima tuđe za- 
blude u Hrvatsku i tako trovali hrvatsku dušu. Ma- 
hnić je štedio osobe, ali je nemilice krčio korov s 
hrvatske njive. Zna se, da je bilo kirike i vike i u 
Hrvatskoj kao i u Sloveniji, ali Biskup nije štedio ni 
uzmicao, Davno je prije njega Otac Domovine Ante 
Starčević istaknuo — Načelo sve, osoba ništa. Mah- 
nić je znao, da Hrvatsku, regnum catholicissimum, 
kako je nazva davno hrvatski ban, može spasiti samo 
katoličko načelo, pa je udarao po prstima sve, koji 
se ogrješuju o to načelo. Da uzmogne i u Hrvatskoj 
razdijeliti duhove, htio je okupiti osobito hrvatsku 
katoličku mlađež. Njegov svećenik Ivan Buiković 
(sad Msgr, i profesor bogoslovije u Splitu) osnova 
najprije Hrvatsku u Beču, pa Domagoj u Zagrebu, a 
onda redom druga katolička akađemska društva. 
Usto pokrenu i đdačko glasilo Luč. Kad smo 1904, dr. 
Alfirević i ja obavijestili Biskupa o prilikama u Za- 
grebu, dao se on na posao i pokrenut je dnevnik 
»Hrvatstvo«, koje su liberalci pozdravili po svoju. 
Kasnije će se osnovati u Zagrebu Pijevo društvo, pa 
Hrvatski narođni savez, a u Senju Leonovo društvo. 
Dakako, svuda je začetnik Mahnić. Teško se probijao 
led, jer je beznačelna obzoraština bila zaslijepita 
»ovijet inteligencije«, Mahnić je raskrinkao Obzor u 
raspravi »Tri dana u Obzora«, A s naprednjaštvom 
se češće uhvatio u koštac, 

Za svećenstvo je Mahnić pokrenuo časopis »S. 
Eucharistia«, a onda »Svećeničku zajednicu«, pa je 
u oba ta časopisa prosuo mnogo zlatnog zrnja. Pravi 
kršćanski demokrat, osnovao je u Krku časopis 


309 


»Pučki prijatelj«. A na njegov sam Poticaj i ja počeo 
u Senju izdavati »Pučku knjižnicu«, koja je umrla 
nakon godinu dana, Bila je preniska cijena, slab 
odziv. Biskup je oprostio dug od 1000 kruna. — U 
Krku je Biskup osnovao Staroslavensku akademiju 
i tako odgovorio svima, koji su željeli, kao i onima. 
koji su se bojali, da će zakrenuti vratom glagolici u 
krčkoj biskupiji. Zna se, da je Staroslavenska akade- 
mija izdala mnogo vrijednih spomenika, Radi gla- 
golice su ga talijanaši često klevetali i Sv. Stolici, pa 
je Mahnić imao dosta okapanja, ali je sjajno obranio 
staru hrvatsku svetinju. Tako se borio i za hrvatski 
jezik u vjeronauku hrvatske djece. O tom bi mnogo 
znao pričati i Preuzvišeni splitski biskup Mons, Bo- 
nefačić. I inače je svagdje stajao kao budni hrvatski 
stražar na Jadranu. Dosta je spomenuti, kako je pri- 
skočio u pomoć senjskom biskupu Vučiću, kad je 
diplomacija bila pritisnula Sv. Stolicu, da Rijeku 
oicijepi od senjske biskupije i tako prekine svaku 
vezu s majkom Hrvatskom. A trebalo bi objaviti i 
Spomenicu Sv, Ocu Benediktu XV, u ime katoličke 
Hrvatske, u kojoj moli Papu, da poput svojih pređa 
radi u prilog Hrvatskoj na mirovnoj konferenciji. 
Papa je rado obećao, ali masoni ne dadoše Papi na 
mirovnu konferenciju, koja je u zlu nadmašila i sam 
krvavi rat, i 


. Da obnovi sve u Kristu, veliki je biskup uveo 
razna pobožna društva, napose za svećenike društvo 
klanjalaca, pa svećeničku zajednicu. A živo mi je u 
pameti, kako sam u Beču obilazio s njim hrvatske 
biskupe, koji su onda u crkvi sv. Petra proveli svoju 
organizaciju, 


Kad su nakon rata sila i nepravda pritisle hrvat- 
ski narod, morao je i biskup Mahnić u zatočje kao i 

većina njegova svećenstva, To mu je progonstvo na- 
rušilo zdravlje i pospješilo blaženu smrt. A prije 
smrti je ostavio oporuku svojoj dragoj hrvatskoj 
mladosti i duhovnim pastirima, 

Kreposti Mahnićev je rad bio golem, sve- 
stran. No mnogi su ljudi za života mnogo napisali, 
mnogo uradili, a ipak je taj rad bio neplodan, ne- 
trajan. A Mahnićev je rad neprolazan, jer je on bio 
posve čovjek Božji, pun vjere, ufanja, ljubavi prema 
Bogu i bližnjemu, ponizan, skroman i nesebičan, a 
darežljiv, čist i prijazan, pun Duha Svetoga, Mogao 
je postati đakovačkim biskupom — sam mi je to 
rekao. Trebalo mu se samo pokloniti ministru We- 
kerlu. Ali je Mahnić obilazio i ministra i razne više 
i niže činovnike. Klanjao se i kapelanima, kad se 
radilo o koristi vjere i o dobru bližnjega, pogotovu 
njegova puka, Ali se za svoju korist nikad nikomu 
ne pokloni. Kad je postao krčkim biskupom, govorilo 
se, da ga je bečka vlada promaknula, ne bi li glago- 
lici zakrenuo vratom. Ako se Beč čemu nadao, na- 
mjerio se na čovjeka Božjega, koji nikomu za volju 
nije htio učiniti krivo. ' 

Mahničevi su se štovatelji đanas pocijepali. Mnogi 
ne poznaju Mahnića, pa traže svoje kukavno JA. 
Ko prouči život i načela Mahnićeva, bit će mu na- 
čelo sve, osoba ništa. Uvjerit će se, da mu je Mahnić 
divan uzor u radu i prijegoru, te će trgnuti njegovim 
stopama, 

A onda ćemo svi pregnuti, da uz biskupa Langa, 
dodje što prije na naše oltare i njegov prijatelj — 
umnik i patnik dr, Antun Mahnić, 


Dr. Fran Binički 

Ideje i pokreti 


Liturgijski kongres u Đakovu 


Zaista se ne može dosta pohvaliti požrtvovnost i nastojanje 
Msgra Pušića oko liturgijske obnove hrvatskoga naroda. Mnogi 
se zvani i nezvani otimlju za taj narod. Razumljivo. Samo što 
mnogi lete za prolaznim vrednotama, pobuđuju i ustaljuju ono, 
što za nas nije važno i trajno, a najmanje bitno. Pače ulažu 
energiju u poduzimanja, koja rastaču srž našega naroda. Zato 
nam se liturgijski pokret pričinja kao ;vitalna poluga, koja bi 
imala zaustaviti nadiranje samozvanaca svih boja, pa zaokrenuti 
na drugi put koji vođi istinom u život. Laž izjeda samu sebe, 
ali bolje spriječiti, nego liječiti. I kao što je nekoć Spasitelj 
suznim okom rekao: Žao mi je naroda, tako isto osjeća danas 
i Msgr Pušić, a s njim i drugi hrvatski biskupi, i preporučuju 
djelo duhovne obnove. Poteškoće izviru na sve strane. Vrtoglavo 
otimanje za narod onemogućuje poželjno napredovanje. Ali to 
nije razlog depresije i razočaranja. Si Deus nobiscum, quis con- 
tra nos? On i danas govori, kao što je jučer i kako će sutra go- 
voriti: Idite i naučavajte... Krstite. I kolikogod zviždale sirene 
tvornica, kolikogod triumfirala »humanost« loža, kolikogod pa- 
klenska vika topova zaglušivala iu zapovijed Spasitelja čovje- 
čanstva, ona će se ipak čuti i ostvarivati. Sad u ovom, sađ u 
onom. obliku. 

Vinograd se Gospodnji obnavlja. Iako se on ne pomladi, ako 
mjesto vinove loze u njemu uzraste vinjaga. Gospodar će ga 
uništiti. Stari Zavjet je to dokazao. Raspršeni su. radnici i lu- 
taju kao tuđinci. Zasađuju novi vinograd, ali Gospodin, koji kiši 
doduše nad pravednima i nepravednima, ipak suši mladu lozu, 
i maše vrijeme pokazuje da je jalovo i uzaludno obnavljanje 
babilonske kule. Na svetom Sionu sja križ. Prije će propasti 
nebo i zemlja, nego što će potamniti taj sjaj. 

Tom vjerom je nošen liturgijski pokret. Nije on nešto novo, 
tvorevina sposobnih ili zanešenih organizatora. On je obnova 
staroga, vječnoga, božanskoga.. Nastoji nas, kakvi smo u današ- 
njoj vrevi, prilagoditi i približiti izvorima pravoga života i upoz- 
nati nas sa svim onim, što nas je sposobno trgnuti iz mlakosti, 
zagrijati do oduševljenja, te preporoditi do svetosti. Umorni smo 
i rastrgani. Treba nas smiriti, staložiti, ojačati onim, što nam 
je Spasitelj ostavio da možemo živjeti kao razumna bića. Po- 

stali smo stroj. Valja ga razoriti. Treba probuditi svijest odgo- 
vornosti, koja ništi svaki mehanizam, Treba nas privesti k miru, 
za kojim teži ljudsko biće. Gdje je taj mir? Sv. Pavao veli: 
Bog mira će nas utješiti. U Bogu je dakle smirenje. Pa kad nas 
liturgijski pokret vodi do izvora našega smirenja, nije li onda 
on baš danas naša životna potreba i poluga, kad smo tako željni 
mira i tražimo ga posvuda? 

j Što god se Gospodin Bog manje poštuje, to baš mi katolici 
moramo sve više naglašavati poštovanje Boga. To naglašavanje 
neka bude u ostvarivanju samoga poštovanja, da se ne bi pri- 
činili kao oni prepređeni tipovi, koji samo viču: Gospodine, Go- 
gpodine, a srce, duša i život su im daleko od Gospodina. Po li- 
turgiji će Krist živjeti u nama, a mi u Njemu. Zajednički ćemo 
častiti nebeskoga Oca. Samo ćemo tada biti prava Božja djeca. 
Ta svi želimo i hoćemo, Zato moramo nastojati, da liturgijska 
obnova obuhvati sve slojeve i staleže našega naroda, da pre- 


porodi svakog pojedinca. Ovdje je na pravom mjestu ona Pa- 


vlova: Nema razlike između Grka i barbara! Svećenici i laici, 
školovani i neškolovani, organizirani i neorganizirani — svi su 
zvani da slave Boga svim svojim silama. 

Nije dosta nešto samo htjeti. Valja to i znati. Liturgijski 
pokret nastoji poučiti i pokazati u čemu je pravo šovanje Boga. 
Ne samo to. On to i praktično ostvaruje: Dakle je stvaran, sa- 
vremen, a nada sve tako potreban. 

U Đakovu je bio neočekivan odaziv svećenika. Njih oko 60 
samo iz đakovačke biskupije. Svjetovnjaka skoro ništa. A ipak 
je toliko katoličkih organizacija! U blizini Đakova su velike 
srednje škole (Osijek, Vukovar, Vinkovci, Brod). Da se štogod 
poradilo, gg. vjeroučitelji bi sigurno poslali nekoliko sposobnijih 
đaka. Istina je: pastir vodi stado. Ali koga će liturgijski pastiri 
voditi, ako nema liturgijskog stada. Zato se čini da treba svojski 
Iporaditi, kako bi se svjetovnjaci — uz kler — priveli u taj po- 
kjret. Znam da se misli na to i vjerujem da će slijedeći kongres 
u tome uznapredovati. 

Ne ću nikad zaboraviti dojma, koji je na mene učinilo pi- 
tanja na sjednici jednoga kat. akademskog društva. Govorilo se 
o našoj teoreiskoj spremi. Netko stavi pitanje: koji bi se od nas 
s uspjehom upustio u raspravljanje o opstojnosti Boga? Svi su 
šutjeli. Tako bi mogli pitati danas: koliko nas prisustvuje sv. 
Misi potpunim poznavanjem žrtvenih obreda? A moglo bi se ići 
i dalje, pa će se naći vjernika koji. radi komodnosti ne prispiju 
k sv. Misi, ali zato idu popodne na blagoslov uvjereni, da su 

obavili kršćansku dužnost. To, što sam naveo, je doživljaj iz 
društva intelektualaca. Dakle nije zloba, nego neznanje. Nezna- 
nja ima posvuda. Nestankom neznanja, nestat će i nemarnosti. 
Shvatit će se važnost i potreba primjerice sv. Mise, na kojoj 
ćemo onda . sudjelovati - aktivno. Sakramenti ne će biti samo 


kršćanski običaji, nego će sve to postati za nas: pravo vrelo 


pravoga života. 

Svi se organizatori otimlju za mozak naroda — za njegovu 
inteligenciju. Taj put i metoda su jedini ispravni. Zato i nama 
ne će i ne može biti svejedno: da li hrvatska (pogotovo kato- 
ličkih organizacija) inteligencija aktivno sudjeluje u liturgijskoj 
obnovi našega naroda. Dr. Ivanišić. 


REZOLUCIJE LITURGIJSKOG KONGRESA 


Treći Hrvatski liturgijski kongres, koji je održan u Da- 
kovu od 2. do 4. srpnja ove godine donio je slijedeće rezolucije: 

1. Liturgijski kongres izrazuje želju, da bi svi župnici i vo- 
ditelji župa poradili da krstionice, u kojima se vjernici pora- 
đaju na kršćanski duhovni život potpuno odgovaraju svim cr- 
.kvenim i liturgijskim propisima, 

2. Neka svi župnici i voditelji župa uznastoje da u svojim 
crkvama kojeg znamenitijeg blagdana u godini, n. pr. Krista 
Kralja, učine zajedničku župsku obnovu krsnoga zavjeta, koju 
neka prethodi posebna priprava. 

3. Nastojati pobuditi vjernike, da uz slavu rođendana pro- 
slave na posebni način svoj krsni dan, u koji bi vjernici pri- 
vatno obavili obnovu krsnoga zavjeta. 

4. Umoljavaju se svećenici, da u katekizacijama ističu važ- 
nost krstionice za duhovno značenje kršćanina. 

5. Moli se prečasni episkopat, da dade revidirati formular 
»Obnove krsnoga zavjeta« u molitveniku »Kruh mebeski« za 
djecu kod prve svete Pričesti. 

6. Moli se prečasni episkopat, da dade sastaviti formular 
»Obnove krsnoga zavjeta« za odrasle (pojedince i zajednice). 

7. Moli se preuzvišene Ordinarije, da više puta narede, a 
velečasno svećenstvo da propagira »Obnovu krsnoga zavjeta« u 
crkvi i privatno, ; : 

8. Kongres preporuča svećenstvu, da od vremena do vre- 
mena drži liturgijske propovijedi, kako bi vjernici upoznali du- 
boko simboličko značenje sv. obreda i što aktivnije sudjelovali 
u sv. liturgiji. 

9. Kongres preporuča svećenstvu, da kod priprave djece za 
sv. Krizmu protumače djeci obred sv. Krizme i njegovo divno 
simboličko značenje, da djeci ovaj sv. obred i sakramenat doista 
ostavi u duši neizbrisivi znak i karakter, : 

10. Kongres preporuča duhovnicima Katoličke Akcije, da u 
katoličkim društvima prigodom dijeljenja Sv. Krizme u župi 
drže predavanja o socijalnom momentu sv. Krizme jer je sv. 
Krizma Sakramenat Katoličke Akcije. n 

ll. Neka se permanentni liturgijski odbor obrati profesori- 
ma teologije, da bi obradili pojedine sakramente sa strane dog- 
matsko-liturgijske i neka se to izdade kao brošura za puk. 

12. Neka se zamoli preuzvišeni episkopat, da bi se poput 
ostalih nedjelja koje su posvećene pojedinim važnim akcijama 
iz našeg vjerskog života, također uvela i Liturgijska nedjelja. 

13. Neka permanentni liturgijski odbor zamoli preuzvišeni 
episkopat, da bi se prigodom proslave 1300-godišnjice krštenja 
Hrvata u jedan te isti dan na svečani način obavila obnova 
krsnoga zavjeta hrvatskog naroda uz prethodnu duhovnu pri- 
pravu ili sv. misijama ili duhovnim vježbama. Isti poziv neka 
preuzv. episkopat uputi i našim iseljenicima da bi ge i oni 
pridružili toj svečanoj obnovi. 

14. Neka se zamoli preuzvišeni episkopat, neka bi poradio 
da se krstionica kneza Višeslava, koja se smatra kao Krsti- 
onica-Matica Svih Hrvata, prenese iz Italije u Hrvatsku, da 
bude kao vidljivi spomenik jubileja. 


Florentinska unija, 1439—1939 


Uzvišena čežnja za crkvenim jedinstvom. 


Između velikih zavjeta amaneta koje je ostavio čovječan- 
stvu maš Gospodin Isus Krist, nalaze se dva od posebnog zna- 
čenja za uređenje buduće sveukupne crkve. Videći unaprijed 
njezin postanak, Spasitelj je govorio; »Neka bude jedno stado 
i jedan pagtir«, a još prije, ostavljajući svoj mir ljudima na 
zemlji, proglasio je blaženima mirotvorce. 

Jendinstvo stada i pobjeda mira bit će ostvareni u onom 
beskrajno radosnom trenutku, kad po izrazu pjesnika Puškina, 
— »narody, raspri pozabyv, v jedinuju semju sojedinjatsja«, t.j. 
»narodi se, zaboravivši svađe, ujedine u jednu porodicu«. Ali 

ovo se može dogoditi samo kad se ujedine crkve, i to pod vod- 
stvom velike Majke Crkve — Svete Crkve Katoličke, 

»Povijest je velika učiteljica života«, veli narodna mudrost. 
Ova nas povijest čitavom svojom prošlošću uči, usprkos svim 
sumnjama skeptika, da je ovo ujedinjenje potpuno moguće, jer 
se ono dogodilo već u prošlosti, tačno pred petsto godina, 1439. 
godine, kad je bila održana čuvena i slavna Florentijska Unija. 


Florentijska Unija. 


Prekinuvši crkveno jedinstvo sa Katoličkom Crkvom. Grci 
su se ponovno i nekoliko puta ujedinjivali s njom. Ali je naj- 
značajne i najsvečanije ujedinjenje bilo ostvareno na Floren- 
tijskom saboru. 

Na ovaj su sabor, koji je bio svečano sazvan od pape Eu- 
genija IV. došli osim mnogobrojnih latinskih biskupa i grčki 
duhovni pastiri sa svojim poglavarom Carigradskim patrijar- 
hom Josipom. Drugi su istočni patrijarsi poslali na Sabor svoje 
zamjenike. Kao predstavnik ruske crkve došao je Isidor, metro- 
polita Kijevski, kojega je vlast bila tada proširena na terito- 
riju čitave Moskovske Rusije. On je doputovao zajedno sa 
Avraamijom, biskupom Suzdaljskim i nizom drugih uglednih 
duhovnih i svjetovnjačkih ličnosti. Na Saboru je prisustvovao 
i Grčki car Mihovil Paleolog s mnoštvom najviših dostojan- 
stvenika i znamenitih učenjaka, 


Postignuii rezultati. 


Poslije dugih i živahnih rasprava bilo je zaključeno da je 
rimski biskup poglavar i učitelj svih crkava. Zatim je bilo 
utvrđeno da Duh Sveti proizlazi ne samo od Oca, mego i od 
Sina. Napokon su se složili da u svijetu preko sroba postoji 
čistilište u kojem trpe patnje duše koje su umrle u milosti 
Božjoj, ali nijesu imali vremena da donesu dovoljnih plodova 
pokajanja. 

Šta se tiče obrednih razlika, to je bilo određeno, da svaka 
crkva mora zadržati svoje vlastite obrede i svoje mjesne običaje. 

U raspravama o vjeri osobito su se isticali svojom uvjerlji- 
vošću, kao i lijepim svojim govorništvom, grčki biskup Be- 
sarijon Nicejski i Kijevski metropolita Isidor. Oni su dokazali 
svojim grčkim drugovima, i to na čvrstom temelju Svetoga 
Pisma i djela svetih Otaca, da je nauka latinske crkve potpuno 

istinita. Ujedno s tim, oni su ustanovili da sve predrasude 
Grka protiv Latina nisu ništa drugo, nego posljedica kobnih 
bludnja Focija i Cerularija. 

Sporazumjevši se u pitanjima vjere, obe su strane u sve- 
čanoj ceremoniji potpisale 6-og srpnja 1439. godine akt potpune 
suglasnosti i crkvenog ujedinjenja. Tako je bila sklopljena 
Florentijska unija između Grka i rimskog pape. Poslije nego 
su svi prisutni potpisali ovaj akt, oslužio je poglavar Ujedi- 
njene Crkve Swveti Otac Papa molitvu zahvalnicu Gospodinu 
Bogu. 


Kratkotrajnost ujedinjenja. 


Na žalost jedinstvo crkava nije trajalo dugo. Jedan je od 
učesnika Florentijskog Sabora biskup grčki Marko Efeski odu- 
stao od potpisa akta unije. Ali nije to bilo sve: povrativši se 
u svoju domovinu pobunio je protiv unije neke biskupe i re- 
dovnike. Ipak Carigradski su patrijarsi još nekoliko vremena 
brižljivo čuvali i podržavali uniju. Ali četrnaest godina kasnije, 
prijestolnica je Bizantskog carstva bila zauzeta od Turaka, i 
crkva grčkih patrijarha glasoviti hram Svete Sofije bila je 
pretvorena u džamiju. Grčko je carstvo propalo, i unija je 
Rimom bila prekinuta sama od sebe. 


Sudbina Unije u Rusiji. 


U Rusiji je crkveno ujedinjenje proglasio aktivni učestnik 
Florentijskog Sabora metropolita Isidor. Ali je moskovski knez 
Vasilije II. bio vičan potpuno samovoljno upravljati u crkve- 
nim poslovima, kao i na svom području. Bojeći se da se ne 
umanji njegova državna vlast priznavanjem starešinstva Rim- 
skog biskupa, on se je pobunio protiv Unije. Po njegovoj na- 
redbi metropolita je Isidor bio zatvoren u tamnicu i samo gal 
je bijeg spasio od smrtne kazne koja ga je sasvim sigurno 
očekivala. 

Iz ovog je vremena u ruskoj crkvi potekla vjerska razdioba. 
U to doba, dok je Kijevska metropola ostala u crkvenom 
jedinstvu sa Zapadnom Crkvom, nova je Moskovska metro- 
polija, koju je ustanovio knez Vasilije II. pod njegovim pri- 
tiskom prekinula crkveno jedinstivo. 

Ali svršetkom XV-og i početkom XVI-og stoljeća crkvena 
je unija bila prekinuta također i u Kijevskoj metropoliji i to 
pod utjecajem grčkih i moskovskih doseljenika. 

Florentijska unija, kao jamstvo budućega ujedinjenja crkava 


Opomene prošlosti nikad ne prolaze uzalud, Ma da je bila 
kratkotrajna djelotvornost Florentijske unije, već sam fakat 
njezinog postojanja vjerno je i jako jamstvo mogućnosti uje- 
dinjenja crkava u budućnosti. Misleći o mjem, nehotice se 
sjetim riječi nekog ruskog pjesnika: 


»I budet to, što bylo preždje, 
I pravda snova rascvjetjot«, t. j. 
»I bit će ono, što je bilo već prije, i pravda će Ponovo pro- 
cvasti«... 
Pravda ujedinjenja crkava mora da proslavi svoju pobjedu 
u budućnosti, jer će se ona ostvariti zbog riječi Božje, koja 
nikad nije prošla niti je bila lažna. Pa kakogod protivnici i 
neprijatelji velike ideje ujedinjenja protiv nje navodili svoje 
razloge, ipak ostaje neprolazno i vječno obećanje našega Spa- 
sitelja koji je rekao da će nekad biti na zemlji i jedno stado 
i jedan vpastir«. 
PpSije budi, budi!« t. j. »To će biti, biti!« 


Sergije V. Štejn, profesor. 


Sv. Otac o odgoju klera 


Prisutnost svih rektora, profesora i klerika rimskih zavoda 
dala je prigode, dne 24. lipnja ove godine, svetom Ocu da održi 
značajni govor o odgoji klera (AAS. 1939., vol. XXXI. str. 45— 
251). Dvije stvari su naglašene u toj alokuciji: izobrazba i svetost; 
znanost i ljubav. Svećenik mora biti prosvijetljen Kristovom 
istinom i raspaljen Kristovom ljubavlju. 

Prosvijetljeni Kristovom istinom Sv. Otac 
papa spominje konstituciju »Deus scientiarum Dominus«, sjeća- 
jući kako je u njoj dobro postavljena razlika između glavnih i 
sporednih disciplina pa naglašuje da ove moraju služiti onim 
prvima. Onda nastavlja: »Osobito je u istoj konstituciji mudro 
naglašeno i naređeno, da studij razumske filozofije i teologije te 
odgoju đaka u ovim disciplinama profesori svakako predavaju po 
razlogu, nauci i principima Anđeoskog naučitelja i da 
to sveto drže (Kan. 1366 $ 2.) Značajno je doista Akvinčeve mu- 
drosti to, što živom svjetlošću osvjetljuje istine pristupačne čo- 
vječjem umu, pa ih divno povezuje podesnim i jakim vezama 
jedinstva; da veoma zgodno razjašnjuje i brani članke vjere; 

napokon što uspješno odbija i pobjedonosno pobija temeljne za- 
blude svih vremena, Stoga, premili sinovi, imajte srce puno lju- 
bavi i počitanja prema sv. Tomi, svim silama prionite, da sjajnu 
mjegovu nauku umom produbite i rado prigrlite sve, štogod na 
tu nauku očito spada i što se u njoj kao poglavito sigurnim ra- 
zumom nalazi«. 

Sv. Otac zatim navodi kako su tu naredbu već njegovi pret- 
šasnici dali, a on osjeća potrebu da je ponovno naglasi; nare- 
đujući njihovo provođenje ondje gdje to dosad nije učinjeno. 
Također usvaja opomene kojima su njegovi pretšasnici branili i 
promicali napredak u naukama, da se stara mudrost proširi i 
upotpuni novim iznašašćima, i da se »slobodno pretresa ono o 
čemu običavaju raspravljati znameniti tumačitelji An- 
đeoskog Naučitelja i da se upotrebe nova pomagala uzeta iz po- 
vijesti za bolje razumijevanje Akvinčevih knjiga«. 

Govoreći nadalje o načinu kleričke znanstvene odgoje, o 
duhu kršćanske filozofije, o učenju Svetoga. Pisma i povijesnih 
nauka, Sv. Otac prelazi na drugi dio: 

2. Raspaljeni Kristovom ljubavlju. Papa naj- 
prije spominje kako će budući svećenici moći uspješno izvršiti 
svoju misiju i raspaliti duše vjernika za Krista, ako prije svega 
oni sami budu duboko prožeti ljubavlju. Ova se ljubav u nama 
goji dvjema sredstvima: molitvom i žrtvom. 

O potrebi i uspjehu molitve on je toliko osvjedočen da je 
postavlja kao program svoga papinskog apostolata. »Ako od Nas 
tražite koju riječ koju bismo na početku Našeg Papinstva upra- 
vili svim svećenicima, mi bismo kazali: molite, sve više te po- 
stojanije molite«. 

Naročito je svećenicima, koji svagdano obnavljaju žrtvu na 
križu, potreban duh žrtve. Tim više što je jedan od prvih uči- 
naka Euharistije taj, da nam dade jakosti, e same sebe za Krista 
žrtvujemo. Pojedinačne se forme katoličke askeze međusobno 
razlikuju u nekim stvarima, ali im je svima zajedničko da do 
ljubavi dolaze žrtvom. To je i sam Spasitelj kazao riječima: »Ko 
hoće doći za mnom neka se odrekne sebe, uzme svoj križ i svag- 
dano me slijedi« (Lk 15, 10% 

Da svećenička služba traži od nas potpunu žrtvu, to se vidi 
poglavito po naredbi celibata, koji iziskuje potpuno predanje čo- 
vjeka Kristu. Zato papa opominje svećeničke kandidate neka 
ispituju same sebe da li su spremni učiniti tu žrtvu prije nego 
na sebe prime jaram Kristov. 

Druga vrlina koja mora, resiti svećenika jest bratska ljubav. 


tome motaju Prednjačiti drugima. To više što je sam S itelj 
naglasio da je bratska ljubav obilježje i znak njegovih neg: 
Vostalani ljubav prema bližnjemu ne dade se rastaviti pofom 
bavi prema Bogu, jer je to jedna krepost, i zd 
, s Kr: etije se sastaju svećenici sa svih krajeva svi- 

» POSVOJI lijepa prilika da se naučimo prijeći preko svih bra- 


Vjere, istog Poziva, iste prama Kristu ljubavi i konačna istih 
Prava U Crkvi. Političke Prepirke neka oni ostave drugima 
MANE: seka raspravljaju uopće o onom što se tiče apostolata pa 
šobrižništva, stanja i procvata Crkve, Tako je još jedarcnit Ss 
Pa naglasio, da se katolički apostolat ne tiče politike koja bg 
dvaja nego ljubavi koja ujedinjuje i spaja u jednu neodreši 
zajednicu sve narode svijeta. o» 
a za uspjeh svećeničkog apostolata stavlja na 
ah novske odanosti prema Kristovu nasljedniku u 
jer moramo gledati Krista Prisutna na zemlji, a koji j 
tentični tumač tajna Kristovih. ' pe 
Tako će svećenički apostolat ražežen Kristovom ljubavi 
rasvijetljen Kristovom istinom svladati sve poteškoće u ki ih : 
se nalazimo i imati uspjeha u dušama, a utjehe i sreć ema 
apostolima. ' : P > 


Kniiževnost 

"rays Z io Bolekeli malih i jeftinih brošurica koju ure- 
na oš .. Andre David, izašlo je nekoliko knjižica od 
a oda . ed misli, pjegova molitve, njegovo sjećanje 
a hk mkarodha i obljubljenosti ovoga zaista 

: me: čkog pisca i filozofa. Njegov rođeni sin je u 
=. Porvasj sabrao uglavnom sve misli velikog SVOg oca o 

ranđuskoj, iz kojih se vidi kako je solidno i j o. 
obrisi svoje: domovine onaj koji Bi ao a 
S. prolio 

